XOG CUSUB: Somaliland oo war ka soo saartay dadkii lagu laayay Ceel-Afweyne & Dad loo qab-qabtay arrintaasi. | HalQaran.com\nHome Wararka Maanta XOG CUSUB: Somaliland oo war ka soo saartay dadkii lagu laayay Ceel-Afweyne...\nXOG CUSUB: Somaliland oo war ka soo saartay dadkii lagu laayay Ceel-Afweyne & Dad loo qab-qabtay arrintaasi.\nMadaxweyne ku-xigeenka Somaliland, ahna ku simaha madaxweynaha Cabdiraxmaan Saylici\nHargeysa (Halqaran.com) – Madaxweyne ku-xigeenka Somaliland, ahna ku simaha madaxweynaha Cabdiraxmaan Cabdilaahi Ismaaciil (Saylici) ayaa si kulul uga hadlay dadkii lagu dilay deegaanka Ceel-Afweyn ee gobolka Sool.\nMudane Saylici ayaa marka hore u tacsiyadeeyay Ehelada 7-dii qof oo afar ka mid ah ay haween ahaayeen, kuwaasi oo lagu dilay deegaanka Ceel-Afweyn.\nMadaxweyne ku-xigeenka, ayaa sheegaya in qaar ka mid ah dadkii dilkaasi geystay ay Ciidamada amnigu ay gacanta ku dhigeen halka qaar kale dablaydii geysatay fal-danbiyeedkaa foosha xun.\nWuxuu kaloo xusay, in lagu daba jiro intii kale, isla markaana uu socda hawlgal lagu baadi goobayo, waxaana uu ka dalbaday Ehelada dadkaas inay is dejiyaan.\nMadaxweyne ku-xigeenka Somaliland, ahna ku simaha madaxweynaha Cabdiraxmaan Cabdilaahi Ismaaciil (Saylici), ayaa ugu baaqayaa bulshada deegaanka Ceel-Afweyn inay xil iska saaraan adkaynta amniga.\n”Xukuumadda Somaliland marnaba ma aqbalayso dhiiga dadka ehelka ah ee maalin walba macno la’aanta ku daadanaayo”, ayuu yiri Cabdiraxmaan Seylici.\nWaxa uu amray ciidamada ammaanka, iyagoo gudanaya waajibaadkooda qaran inay sugaan nabadgelyada deegaankaasi, cid kasta oo falal amni daro ku hawlana ay gacan bir ah ku qabtaan.\nSi kastaba, muddooyinkii dambe waxaa ku soo noqo noqonaya deegaanka Ceel-Afweyn dagaallo u dhaxeeya beello, iyadoona la sheegay in dadkii shalay halkaasi lagu laayayna ay dabab socdaan aanooyin qabiil hore loo geystay.


Somaliland oo ka Jawabtay Warbixin ay Human Rights Watch Ku Dhaliishay Garsoorka Dalka • Oodweynenews.com Oodweyne News\nSomaliland oo ka Jawabtay Warbixin ay Human Rights Watch Ku Dhaliishay Garsoorka Dalka\nXukuumadda jamhuuriyadda Somaliland ayaa ganafka ku dhufatay warbixin ay soo saartay hay’adda xuquuqda aadanaha qaramadda midoobay ee Human Rights Watch oo dhaliishay garsoorka iyo xukunnada ay ridaan maxkamadaha Somaliland.\nWaxaanu sheegay in warbixinta Human Rights Watch ay tahay mid dhinac ka raran si buuxdana aan uga turjumaynin waaqaca dhabta ah ee xoriyatul qawlka hadalka iyo madax banaanidda warbaahinta Somaliland.\nAadan Xaaji Cali Axmed, oo ka jawaabayay dhaliilaha Human Rights Watch, waxa uu yidhi “Arrintaasi ay hay’adu sheegtay ma jirto. Wixii siyaasi ahna waxaa ku shaqo leh hay’adaha siyaasadda. Laakiin markaan anigu dhinac ka istaago hay’adaha garsoorka maalin walba xoriyatul qawlka ayaanu difaacnaa. Saxaafadda in ka badan dhawr iyo toban TV oo madx banaan oo gaar loo leeyahay ayaa dalka ka hawl gala, waxaa jira dhawr iyo toban wargeyso ah oo madax banaan oo dalka ka soo baxa, weriyeyaal badan, baraha bulshadu ku xidhiidho xor ayay yihiin.\nWaxyaabo badan ayaa naga soo gala, dad badan ayaanu maalin walba oo laga soo ashkatooday ayaanu sii daynaa, ama si xora ayay isku difaacaan, markaa cid la cabudhiyaa ma jiro. Xagga garsoorka-na anagu iyaga ayaanu difaacnaa, waayo? Anagu cadaalad ayaanu u fadhinaa. Marka ay hay’adaha kale ee wax eedeeya, sida booliska iyo kuwa la midka ahi ama hay’adaha dawladda u qaabilsani soo eedeeyaan gar-naq cadaaladeed oo dhex ah ayay naga helaan anaga”.\nWaxa kaloo uu guddoomiyuhu intaas ku daray “Taasi inta badan ma dhacdo. Waxaa u danbeeyay kiiskii u danbeeyay ee boqor Buur Madow, marka hore waxaa lagu eedeeyay boqorka qodobka 212 iyo 219. Markaa hadaan qodobkaasi dadka u fasiro wuxuu yahay waa qof muwaadin ah oo dibadda ka soo abaabulay wax ka dhan ah qaran-nimadda Somaliland. Sida la og yahay Somaliland arrinta midnimadda Soomaaliyeed iyo qaran-nimadeedda way difaacataa oo danbi ayaanay ka tahay.\nMarkaa isagoo qodobkaa lagu eedeeyay boqorka ayay maxkamadu la xidhiidhay, waxaanay ku tidhi dacwadaadii waa la mudeeyay dhawr cisho ka hor xukunkiisa, markaa fursad ayuu u haystay in uu qareen qabsado, manuu qabsan. Maxkamada ayuu yimid garsoorihii dacwada hayay wuu duray, maxkamadda heerka labaad ayaanu xaq u leeyahay in uu kaga ashkatoodo, wuuna ka ashtakooday, waanay diiday maxkamadda heerka la baad doodiisii, markaa way fiicnayd in uu qareen qabsado, waanay dhacdaa oo naga ayaa maalin walba dadka u qabana qareeno u doodda oo bilaash ah.\nLaakiin qodobka soo dedejiyay boqorka xukunkiisa, kii loo haystay maahee wuxuu ku kacay oo jirtay anshax maxkamadeed oo lagu haystay, oo dhacay. Marka arrin anshax xumo ah maxkamadda horteedda laga sameeyo ee xeer ilaalintuna ay oogto, garsooruhuna ku qanco, qodobka 270 ayaa wuxuu tilmaamayaa in markaa xukunku dhacaayo cidii anshax xumo ku kacda” ayuu yidhi Aadan Xaaji Cali oo shalay la hadlay BBC.\nIsagoo hadalkiisa sii watayna waxa uu yidhi “Tusaaleyaasha dadka aad soo qaadatay iyaga xoriyatul qawl lagu eedaynin, waxaa lagu eedeeyay danbiyo ciqaab ah oo kuwa qaran-nimadda ku lidiga ah ama ka soo hor jeeda. Haddii haddii xoriyatul qawl qofka lagu eedayn lahaa ama hadal uu yidhi lagu qabsan lahaa, waxa weeye marka hore ka dhacdo in hadal lagu eedeeyo, haddii ay dhacdana, nidaam ka duwan difaaca ayaa la raaci lahaa, isagoo jooga ayaanu qofku is difaaci lahaa”.\nGeesta kale guddoomiyaha maxkamadda sare wuxuu cadeeyay in haddii qofku uu ku kaco waxyaabo ka dhan ah qaranimadda Somaliland in meesha uu doonaba ha joogee uu qodobkaasi qabanayo.\nWaxaanu yidhi “Waxay ku xidhan tahay in qaran-nimadda laga hor yimaado oo abaabul la sameeyo, oo dadka kaca la yidhaahdo, danbigaasi meelnaba kuma xidhna. Ama Muqdisho joog, ama Addis Ababa joog ama London joog ama Jabuuti joog. Hadba falka uu qofku gallo ayay ku xidhan tahay, falku haddii uu mid ciqaab ah yahay, oo qaranimadda lidi ku ah, sida qodobka 212 oo kale.\nMarka uu qofku qaranimadda ka hor yimaado ee uu yidhaahdo Somaliland tallaabo hala qaado, ee uu masuuliyad iyo qaran-nimo faraha la gallo, sida midnimadii Soomaaliya, taasi wuu ka baxayaa oo wuxuu noqonayaa danbi ciqaab ah oo qaranimadda ka soo hor jeedda. Waana kala laba.Cid kastoo la eedeeyo cadaaladda ayaanu u eegnaa”.\nUgu danbayn guddoomiye Aadan Xaaji Cali, waxa uu waxba kama jiraan ku tilmaamay tuhunka ah in ay isku mil meen xukuumadda iyo garsoorka Somaliland. Waxaanu yidhi “Arrintaasi ma jirto. Garsoorku wuu ka madax banaan yahay fulinta, waxaana taa ku tusaaya, waxaa maxkamadaha soo galla dacwado ay xukuumadu daraf ka tahay, oo iyada laga cabanayo ama la eedaynayo ama la iska difaacayo. Marar badan ayaana laga xukumaa, marar badana haddii ay cadaaladda ku taagan yihiin waa loo xukumaa”.


Maraykanka oo u digay muwadiniintiisa Yurub jooga - Radio Risaala: Somali News Online\nHome Caalamka Maraykanka oo u digay muwadiniintiisa Yurub jooga\nMaraykanka oo u digay muwadiniintiisa Yurub jooga\nWasaaradda arrimaha dibadda ee dalka Maraykanka ayaa ka digtay halista sii kordhaysa ee ku saabsan in weeraro ay ka dhacaan qaaradda Yurub.\nMuwaadiniintoodana waxay ugu baaqday in ay jiraan warar lagu kalsoonaan karo oo ku saabsan in ay weeraro qorshaynayaan kooxda isku magacawda Dawladda Islaamka iyo kuwa taageersan oo ay macquul tahay in ay bartilmaameed ka dhigtaan goobaha ay ka dhacayaan xuska ciidda Christmas-ka.\nLabo sano ka hor Faransiiska waxaa ka dhacay labo weerar oo kala duwan oo lagu bartilmaameedsaday suuqyo looga dukaamaysto Kirismaska.\nLabadaas weerarba waxaa loo kala adeegsaday gawaari si aan aaboyeel lahayn loogu dhex eryay dadkii dukaamaysanayay.\nBooliiska Faransiiska ayaa xiray todobo ruux maalmihii la soo dhaafay iyaga oo looga shakisan yahay in ay qorshaynayeen weerar malayshiyo.\nWasiirka arrimaha gudaha ee Faransiisku si gaar ah uma uusan sheegin goobaha la rabay in la qarxiyo.\nLaakiin waxaa la qorshaynayaa in maalinta Jimcaha ah la furo mid ka mid ah suuqyada ugu qadiimsan uguna wayn ee looga dukaamaysto Christmas-ka.\nPrevious articleMaxkamada Masar oo joojisay xukunkii xabsi daa’inka ee Maxamed Morsi\nNext articleFallanqeynta Kulamada Caawa Groupka F” Ee Tartanka Champions League-


Terror Free Somalia Foundation: Shirqoolkii ay maganaayeen kooxda SDSI oo fashilmay Yaab nala arag.\nShirqoolkii ay maganaayeen kooxda SDSI oo fashilmay Yaab nala arag.\nSDSI-(GMN) Ururka siyaasigaa ee SDSI ayaa waxa uu si hoose u wadaa olole ka dhan ah dhaqdhaqaaqyada ay wadaan xoogaga Dooloow, oo ay u arkaan in ay ka hor imaankaraan hanankooda faashilkaa ee ay dadka ku marin hababinayaan.\nHorjoogayaasha SDSI oo xiliyadii u danbeeyay saxaafadu soo bandhigaysay waxtar xumadooda ayaa waxa ay iminka bilaabeen in ay qabtaan shirar hoose oo ay ku doonayaan in ay qilaaf iyo bur bur ku ridaan halgaamayaasha doonaya in ay dib ugu laabtaan dhulkooda, maadama uu ururka SDSI u shaqeeyo siyaasiyiin lid ku ah dhaq dhaqaaqa Dooloow iyo Calooshood u shaqaystayaal ka tirsan beesha Sade.\nQadad looga arinsanayay arimaha horumarinta Jubbooyinka oo maalmihihii u danbeeyay soconayay ayaa la xaqiijianayaa in ay xubno ka mid ah SDSI si hoose ugu soo xireen General Morgan, iyo Lataliyayaal Cadow ah oo doonaya in ay wiiqaan hananka horumarineed ee beesha Sade.\nMorgan waxaa inta badan siyaasada la wadagaa qolooyin u istaagay raadinta wax aysan haabankarin, taas oo u muuqata xiligan mid waqtigeedii idlaaday.\nNimanka Madaxda ka ah SDSI ayaa waxa ay isku dayeen in ay bur buriyaan kulamo taageeraa oo loo samaynayay dhaq dhaqaaqa Dooloow, kaas oo ay ku hungoobeen, kadib markii aqoonyahan iyo siyaasiyiin ka xirfad badan ay shafka u dhigeen, ugu danbayna ku idlaaday Guul.\nDhaqaalo xoogan oo ay SDSI ka heshay hay’ado been loo sheegay ayaa la damacsanyahay in lagu taageero ururada iminka gacanta ku haya Gedo & Kismaayo, si loo soo bixyo qaar kamid ah ciidmada Dooloow, lakin arintan oo aysan ka shaqeeyn rag xeeldheerayaal ah ama aqoon u leh xeeladaha dagaalka & siyaasada ayaa isla markiba fashilmatay, waxana Ciidmada Dooloow lagu sameeyay baaritaan, halka cid walba oo soo gaarta lahubinayo ujeedka socdaalkooda.\nUgu danabayn SDSI oo ujeedada loo sameeyay ay tahay kala qoqobka Beesha Sade ayaa iminka Fashil xun soo wajahay, waxayna xiriiro la leeyiihin qaar kamid ah wasiirada DKMG ah ee ka so jeeda Beesha Sade kuwaas oo baaritaan iminka lagu wado islamarkaana saxaafada loo soo bandhigi doono hadii ay raali ka yihiin Musuq maasuqa SDSI.\nC/Salaan Xaaji Hassan\nPosted by Siad barre at 4:25 PM


Xiisad cusub: Sacuudiga oo loo adeegsanayo qorshe lagu burburinayo Iran - Caasimada Online\nHome Warar Xiisad cusub: Sacuudiga oo loo adeegsanayo qorshe lagu burburinayo Iran\nXiisad cusub: Sacuudiga oo loo adeegsanayo qorshe lagu burburinayo Iran\nMuqdisho (Caasimada Online) – Qoraal ay baahiyeen Wargeysyada dalka Iran ayaa waxaa lagu sheegay in dowlada Iran ay ka dharagsan tahay qorshahay uu Mareykanku doonaayo inuu isaga horgeyo Sacuudiga iyo Iran.\nAyatollah Ali Khamenei, oo ah Hoggaamiyaha Ruuxiga ee dalka Iran oo ay xiganayaan wargeysyada ayaa sheegay in Maraykanka uu wado duulan kadhan ah Iran.\nWaxa uu tilmaamay Khamenei in qorshaha cad ee Mareykanka uu yahay in Iran uu u adeegsado xulafada uu gobalka ku leeyahay, waxa uuna si toosa u carabaabay Sacuudiga.\nWaxa uu yiri Khamenei “Maraykanka wuxuu wadaa inuu mar kale xiisad ka abuuro Bariga Dhexe, isagoo adeegsanaya hogaamiyayaasha aan khibrada lahayn”\nKhamenei, waxa uu intaa raaciyay ‘’Iran awood ahaan Mareykanka iyo Sacuudiga wey isaga filantahay, cidna ugama xishoon doono difaaceena’’\nWaxa uu intaa ku daray ‘’Hadii ay hogaamiyayaashaasi ay khibradooda kororsan lahaayeen iskuma dayeen inay faraha lasoo galaan ama dagaal kusoo qaadaan Iran, sababtoo ah way ogaan lahaayeen in Iran ay ka guuleysan doonto’’\nWaxa uu Khamenei tilmaamay in Iran aysan joojin doonin taageerada ay u fidiyaan xulafadooda ku sugan dalalka Carabta, waxa uuna carab dhabay joojinta kaalmooyinka Iran oo burburta.\n‘’Waxaan leeyahay adeegsada Sacuudiga ama dalal kale marnaba joojin meyno kordhinta awooda Hubkeena iyo kaalmeynta dalalka carabta’’\nSidoo kale, Khamenei ayaa sheegay in haddalka Maraykanka uu sii xoojinaayo xiisada kala dhexeysa, waxa uuna ka digay in dowladaha carabta ay ku kadsoomaan dabinada uu maleegayo Mareykanka.\nDhinaca kale, goodinta Khamenei iyo Mareykanka ayaa imaaneysa xili 12ka bishan May la filayo in Maraykanka uu shaaciyey go’aankooda ku aadan heshiiskii Barnaamijka nukliyeerka oo uu Donald Trump sheegay inuu isaga bixi doono.


Dhaq dhaqaaqyo ciidan & Cabsi dagaal oo laga soosheegayo gobolo ka tirsan Konfurta dalka – SBC\nDhaq dhaqaaqyo ciidan & Cabsi dagaal oo laga soosheegayo gobolo ka tirsan Konfurta dalka\nPosted by Webmaster on May 1, 2012 Comments\nDhaq dhaqaaqyo ciidan iyo isku hub urursi ayaa ka jira qeybo ka mid ah gobolada Koonfureed ee dalka siiba gobolada jubooyinka iyo Bakool.\nSaraakiil ka tirsan ciidamada DKMG ah ee deegaanada goboladaasi ayaa saxaafada u sheegay in ay soconayaan xiisado dagaal iyo diyaar garow ay ku damacsan yihin in ay weeraro kula wareegaan deegaano ay iminka ku suganyihiin xarakada Mujaahidiinta Alshabaab.\nilo wareedyo la isku haleyn karo oo ku sugan deegaano ka mid ah gobolada jobooyinka iyo Bakool ayaa sheegaya in ay soconayaan dhaq dhaqaaqyo labada dhinacba ah oo u muuqda mid u diyaar garow dagaal.\nXalay ayay aheyd markii deegaano ka tirsan gobolka Bakool ay ka dheceen dagaalo xoogan oo dhexmaray xarkaada Shabaab Almujaahidiin iyo weliba Ciidamada DKMG ah kaasi oo sida saraakiil ka tirsan ciidamada DKMG ah sheegeen ahaa kuwo culus qasaarana ay ka dhasheen.\nqeybo ka mid ah goboladaasi waxaa gacanta ku haya ciidamada DKMG ah ee Soomaaliya, waxaana jira weeraro ay ku qaadaan xarakada Alshabaab goobo ay degen yihiin ciidamada dkmg ah kuwasi oo mararka qaar sababa khasaare dhinac walba leh.\nSikastaba ha ahaatee dadka rayidka ah ee ku dhaqan deegaanadaasi ayaa ay soo food saartay casi xoogan oo ku aadan dhinacyadan isku haya deegaanada ay ku dhaqan yihiin.


Wax -soo -saarka iyo Warshadda Hoos -u -Dhigista Shiinaha ee Grooved | Zhihua\nQalabyada jeexjeexa ayaa u oggolaanaya isu -soo -bax deg -deg ah iyo wax -ka -beddelidda nidaamyada dhuumaha waaweyn maxaa yeelay waxay bixiyaan xasillooni aad u weyn oo ay weheliyaan fidno ballaaran. Waxay sidoo kale aad qaali u yihiin rakibidda, dayactirka, iyo dib-u-socodka. Meel jeexjeexan, guryaha isku -dhafan ayaa isbarbar socda barxadda suunka; tani waxay siisaa tallaabo ciriiri ah oo ay weheliso dib -u -dhigid, taasoo siineysa isku -dheelitirnaan dheeri ah. Qalabyada jeexjeexa ayaa sidoo kale kaa caawinaya inaad ku xirato tuubooyinka xaaladaha ay boosku aad u sarreeyo.\nQalabyada la jeexjeexay waxay leeyihiin saddex qaybood oo waaweyn: jeexjeexyo si ay u waafajiyaan tuubooyinka, boolal si loo xidho isku -xidhka, iyo cadaadiska jaakadaha wax -qabad ee jawaabta leh si looga hortago daadadku. Grooves oo ku yaal dhammaadka tuubooyinka waxay u sahlaysaa inay isku xirmaan oo gooyaan. Qalabyada la jeexjeexay waxay badbaadin karaan shirkaddaada waqti iyo lacag maxaa yeelay uma baahna alxanka, dabagalka, ama dunta.\nShirkadaha ku jira macdanta, ilaalinta dabka, HVAC, daaweynta biyaha wasakhda ah, iyo qaybaha warshadda korontada ayaa inta badan adeegsada tuubooyin iyo isku -xireyaal leh qalabyo jeexan. Si ka duwan nidaamyada caadiga ah ee shaabaduhu cadaadiska ku dhaqmaan, gaasaska wax lagu xirayo waxay cadaadis ku abuuraan bannaanka tuubooyinka, taasoo kor u qaadeysa xasiloonida qallajinta jeexjeexan. Sababtoo ah nabadgelyada dheeraadka ah ee kala -goysyada jeexjeexan, ayaa xitaa loo adeegsadaa nidaamyada milateri iyo kuwa badda. Noocyada C-shaabadood oo caag ah oo saddex-laab ah ayaa ka dhigaya daadinta wax aan macquul ahayn!\nXirfadaha la jeexjeexay waxaa lagu heli karaa noocyo kala duwan sida “yaraynta”, “dabacsan”, ama “adag”. Qalabyada la jeexjeexay waxaa laga yaabaa inay ka muuqdaan daboollo, raadiyo gaagaaban, koofiyado dhammaad leh (ama “dabool dhammaad-dhan”), qaabab-shaati (ama “dhejisyo iskutallaab ah”), farsamooyin farsamo, hoos-u-dhigeyaal, iyo xusullo. Koofiyadaha dhammaadka ah ee loo qoondeeyay waxaa loogu talagalay inay ahaadaan kuwo dhammaad-ka-ku-habboon oo ku habboon. Waxaa loo adeegsadaa dhibcaha, sprigs, cabbiraadaha, bulaacadaha, iyo madaxa rusheeyaha. Farsamooyinka farsamada ayaa kuu oggolaanaya inaad abuurto xarumo farac ah adigoon ku xirnayn ama isticmaalin qalabyo badan.\n• Si Degdeg ah Isugu Urursada\n• Way fududahay in dib loo maro Nidaamyada\n4) Ku -habboonaanta qalloocan uma baahna:\n5) Faa'iidooyinka ku habboonaanta jeexjeexa:\n• Naqshadaynta cusub waxay awood u siineysaa rakibidda fudud, degdeg ah oo jaban, iyada oo aan loo baahnayn qalab gaar ah ama tababar.\n• Shir degdeg ah adiga oo isticmaalaya khadka alaabta isku xira midda gaarka ah.\n• Kayd aad u badan waqti iyo lacag labadaba taas oo ka dhalatay baabi'inta baahida loo qabo alxanka iyo dunta.\n• In la yareeyo buuqa iyo gudbinta gariirka isla markaana la suurtogeliyo isku-xirnaanta is-xakamaynta.\n• Dabacsanaanta qaabaynta khadadka xaaladaha adag.\n• Wax khatar ah ma laha qulqulka sababtuna waa isbeddelada heerkulka ama dhaqdhaqaaqyada ka dhasha ruxruxa ama ruxa.\n• Waxay awood u siisaa adeegsiga tuubooyinka dhuuban ee darbiga leh, iyadoo hoos u dhigaysa miisaanka iyo qiimaha labadaba.\n• Ilaalinta Dabka\n• Daaweynta Biyaha Qashinka\n• Dhirta Awooda\nL mm Shahaado\nHore: Hoos -u -dhicii Mareegaha ee La Fiirshay\nXiga: Flange adabtarada\nIsku -dhaf adag\nLaanqayrta Dhimista Jeexa


Donald Payne oo ka hadlay Xukuumadda Cusub\nDonald Payne wuxuu sheegay in ra'iisal wasaaraha iyo xukuumaddiisu ay yihiin kuwo Khibrad leh, waxna ka qaban kara xaaladda dalka Soomaaliya.\nDonald Payne oo ka tirsan Congresska dalkan maraykanka isla markaana madax ka ah guddi hoosaadka qaabilsan Afrika iyo Arrimaha caafimaadka ee caalamka ayaa markii ugu horeysay ka hadlay xukuumadda cusub ee dowladda KMG ah.\nWuxu sheegay in ra’iisal Wasaare Maxamed Cabdullaahi Farmaajo iyo xukuumaddiisu ay leeyihiin khibrad iyo waayo aragnimo u horseedi karta Soomaaliya waddadii nabadda iyo deganaanshaha.\nBalse taasi waxay ku xiran tahay buu yiri hadba taageerada ay ka helaan dadka Soomaalyeed iyo hay’adaha kmg ah iyo weliba tan beesha caalamka.\nMudanahan ayaa war saxaafadeed uu shalay soo saaray ku sheegay in in muddada ka yar sanadka ee u haray wakhtiga dowladda looga baahan yahay xubnaha baarlamaanku inay dhinac iska dhigaan dantooda gaarka ah, ayna ansixiyaan xukuumadda cusub, ayna meel mariyaan sharciyada ay tahay in la ansixiyo ka hor inta aanu dhammaan wakhtiga u harsan dowladda.\nPayne ayaa ka codsaday xildhibaanada inay arrintaasi u sameeyaan nabadda, deganaanshaha iyo rajada shacabka Soomaaliyeed. Isagoona intaa raaciyay in lala xisaabtami doono shakhsiyaadka isku daya inay horjoogsadaan horumarka dowladda.


Maxaa diirada lagu saarey kulanka Axmed Madoobe iyo Yamomoto?\nBy Madaxtooyadda Jubaland + GO\nNAIROBI, Kenya - Madaxweynaha Dowlad goboleedka Jubbaland mudane Axmed Maxamed Islaam ayaa maanta Khamiis 23-Jannaayo-2020 magaalada Nairobi ee xarunta dalka Kenya kula kulmey Safiirka Mareykanka u fadhiya Soomaaliya mudane Donald Yukio Yamomoto.\nUgu danbeyn safiirka Maraykanka ee Soomaaliya mudane Yamomoto ayaa madaxweynaha Jubbaland uga mahadceliyey sida hagar la'aanta ee uga qeyb qaatey nidaamka deyn cafinta Soomaaliya.\nMadaxtooyadda Jubaland + GO\nXukuumadda Soomaaliya oo ayiday baaq kasoo yeeray Axmed Madoobe\nSoomaliya 12.03.2020. 08:25\nMadaxweynaha Jubaland ayaa dhowaan soo jeediyey in miiska wadahadalka lagu dhameeyo.\nAxmed Madoobe oo ka walaacsan xiriirka liita ee DF iyo maamulada\nSoomaliya 09.01.2020. 16:10\nTirada geerida qaraxii Kismaayo iyo jinsidayaha ajaaniibta lagu dilay\nSoomaliya 13.07.2019. 10:41\nMadaxweynaha Jubaland booqdey ciidamo ku wajahan Jamaame\nWar Saxaafaded 21.02.2020. 17:15\nDowlada Mareykanka oo cadaadis saartey Madaxweyne Farmaajo\nSoomaliya 06.02.2020. 00:31\nAxmed Madoobe, Shariif Xasan iyo Sheekh Shariif oo kulmay\nSoomaliya 14.12.2019. 07:49\nAxmed Madoobe oo amar kasoo saarey colaada duleedka Kismaayo\nSoomaliya 04.04.2020. 12:36\nAxmed Madoobe oo xog ku kordhiyey sababta DF u xirtay wasiir Janan\nSoomaliya 20.01.2020. 12:18


Posted By: KongoLisolowaa: Oktoobar 17, 2020 00: 30 No Comments\nAan ka hadalno tan sawir fadlan!\nMeel ku ogow sawirka waqtiga iyo booska: xagee jirtay iyo mudo intee leeg ??\nWaa kuwee shaqsiyaadka astaanta u ah sawirka?\nMunaasabada muxuu ahaa ??\nDigaagaddu waxay ukunta dhigtaa markay dadku fiirinayaan. - Waxaan qarinaa sirta ganacsiga!


Jacaylka Iyo Cadhada Ku Lamaan Ee Qofka Uu Hayaa La Darso – Wargeyska Saxafi\nCilmiga Iyo Aqoonta, Deraasadaha, Warar iyo Dhacdooyin\nJacaylka Iyo Cadhada Ku Lamaan Ee Qofka Uu Hayaa La Darso\nSida aynu dhamaanteen ka wada dheregsanahay jacaylku waa wax aadamigu ka wada siman yahay, oo umad kasta oo dunida ku nooli, leedahay sheekooyin iyo dad ay aaminsan yihiin, inay jacayl awgii noloshooda u waayeen, waxaana shakhsiyaadka jacaylku haleelay loo sharfaa, sida geesiyaasha oo kale, taas oo cadaynaysa ilaa heerka qadarinta loo hayaa gaadhsiisan tahay.\nHaddaba marka qofka jacaylku haleelo, waxa ku dhaca is badal nololeed oo dhinacyo kala duwan ka saameeya noloshiisa, oogadiisana qof walba ka akhrisan karo, sida dadka uu asiibay aaminsan yihiin.\nIyadoo laga duulayo xaaladaha baaxaa dega ah ee qofka jacaylku hayaa galo, ayaa dadka had iyo jeer u kuur galaa, ka diyaariyeen, waxyaabo uu karaahiyaysto qofka xaaladaa ku jiraa, kuwaas oo ilaa shan arrimood ay ku soo ururiyeen.\nMarka qofka uu caashaqu haleelo, waxa uu neceb yahay, talooyinka qaarkood iyo in qofka naftiisu jamato, wax dhaliil ah looga sheego, xitaa haddii ay run tahay, ma qaadan karo, waxaanu qof kasta oo siiya, talo ku aadan qofka uu jecel yahay, bal inuu dib ugu noqdo ama dhinac kale ka eego, u qaadaa cadawad, taas oo gaadha in xitaa aragtidiisa uu necbaysto.\nQofka jacaylku hayaa, waxa uu noqdaa gooni joog, waxaanu inta badan daneeyaa inuu cidlo joognimada uga faa’iidaysto, isku maaweelinta qofka uu jecel yahay, waxaanu noqdaa qof sidii uu daawanayo, filim sir ah oo u gaar ah, mar walba doonaya inuu naftiisa gaar u noqdo, sidaa awgeed, waxa uu aad u necbaystaa, qof kasta oo isku daya, inuu dadka soo dhex galo.\nArinta sadexaad ayaa ah inuu aad u hiifo hawlaha loo diro xiliyada uu rajaynayo in qofka uu jecel yahay ay is arki karaan, waxaanu qofku samaystaa jadwal isagu uu dejiyay, oo xiliyadu u kala tilmaaman yihiin, taas oo ay dhici karto in hawl muhiim ahi ku soo beeganto wakhti uu isku qanciyay, in maqal iyo arag mid uun uu kula kulmi karo qofka uu jecel yahay.\nArrimaha kale ee uu ka xumaado qofka jacaylku hayo waxa ka mid ah, dhibaato ku timaada meelaha uu xidhiidhka kala sameeyo cida uu jantay sida telefoonada, internet-ka ama xidhiidhka boosaha haddii uu isticmaalo.\nMarka uu joogo meel uu ku sugayo cida rajadiisu ku xidhan tahay ma aqbali karo in wax arin ah ama hawl ah la soo gudboonaato, sidoo kale wuxuu neceb yahay saaxiibtinimada dadka hawlahooda shaqo badan yihiin, kuwa daneeya waxbarashada iyo cilmiga iyo hurdada badan intaba.\nDhinaca talada waalidka iyo dadka ka waaweyn uma arko xal wuxuuna dareema cadaadis badan, waxyaabaha jacaylkiisu ka dalbado cida uu uga baahdo kama ogolaan karo xitaa dib u dhac inuu ku yimaado.\nUgu danbayntii waxyaabaha ay necbaystaan dadka jacaylku hayo waxa ay gaadhaa ilaa cuntada iyo cabitaanka, oo soo noq noqoshadooda awgeed uu u dareemo cadaadis kale oo kalifaad ku ah, waxaana suura gal ah, in marka lala soo qaado ama la waydiiyo wax ma cuntay uu jawaabo aan loo baahnayn ka bixiyo.\nJune 17, 2017 Wargeyska SaxafiCadho, Jacayl\nPrevious Previous post: Wax Ku Qaado Hogaamiyayaashi Khilaafada Islaamka\nNext Next post: Maxaa Ku Cusub Caafimaadka: Ma La Iska Tallaali Karaa Cayilka/Naaxidda?


İZBAN Shaqaalaha waxay yiraahdaan si dhaqso leh ayey u weerari doonaan | RayHaber | raillynews\nHomeTURKEYTurkish Aegean35 IzmirIZBAN Shaqaalaha Waxay sheeganayaan inay sii wadi doonaan degganaan\n17 / 12 / 2018 35 Izmir, Tareenka Tareenka, tareenka, Turkish Aegean, GUUD, KENTİÇİ Systems Rail, Headline, TURKEY\nShaqaalaha isban ayaa sheegay in ay joojin doonaan shaqo joojinta iyagoo go'aaminaaya\nDhacdooyinka 8. İZBAN shaqaaluhu waxay galeen maalintii gorgortanka wadajirka ah si waafaqsan rabitaankooda illaa dhamaadka shaqo joojinta ayaa sheegay inay ka go'an tahay inay sii wadaan.\nIzmir degmada Metropolitan ee Jamhuuriyadda Turkey Tareennada State (TCDD) oo shuraako la ah shabakada shaqeeya gaadiidka dadweynaha ee joojinta (İZBAN) Izmir hareeraheeda Network bilaabay by shaqaalaha ku guuldareystay natiijada wadahadalada shuruudaha shaqada ayaa tegey toddobaadkii. Shaqaalaha İZBAN ee xubnaha ka ah Demiryol-İş Union waxay cadeeyeen inay ka go'an tahay inay sii wadaan shaqo joojinta ilaa baahidooda la fulinayo iyo inay taageerayaan İzmir wax ka badan inta ay filayaan.\nIsagoo ku nuux nuuxsaday in hamigooda uu yahay sidii maalintii koowaad ee shaqo joojinta, Wakiilka goobta shaqada Berkan Arda wuxuu yiri, “Ururo badan oo ganacsi, xisbiyo siyaasadeed iyo ururo fara badan ayaa u yimid inay taageeraan. Sidoo kale, tiro badan oo muwaadiniin ah ayaa noo yimid, ayuu yidhi. Way yaqaanaan oo taageeraan xuquuqdeena. Waan dhaqaaqaynaa, waxaan joognaa bilowgii. Dhibaato malahan xasilloonida. Waxaan ka dambeynaa dalabkeena. Tirooyinka uu sharxay İZBAN waxaa kiciyay kaliya hal ama labo qof. Waxay ku saabsan tahay aragtida oo dhan. IZBAN waa been mana sharraxi karin wax intaas ka badan. Shaqo joojinta ayaa sii socon doonta illaa inta aan kaheleyno xuquuqdeena. Dadka reer Izmir ha la socdaan wararka saxda ah. Haddii wax maskaxdooda ku jiraan, ha yimaadaan oo ha nala hadlaan. Waxaan u taagan nahay xuquuqdeena, howlaheena, Ujeedada kale ma lihin. ”\n'4 CONTRACT WAA CUDURKA BULSHADA'\nMehmet Şerif, oo ka shaqeyn jiray farsamoyaqaanka ayaa yidhi: iz Waxaan la jirnaa dhamaan asxaabteena. Dadweynuhu way ogyihiin in tirooyinka uu sharaxay İZBAN aysan dhab ahayn. Shaqo joojinta ka hor, waxaan dadweynaha ogeysiinay. Waxaan galay sanadkii sagaalaad, lacagta aan maanta helay, 1860 lira, xuquuqaha bulshada iyo dawladdu waxay siisaa 2 kun 400 lacag. Maamulka IZBAN waa inuu garab istaagaa shaqaalaheeda. Waxaan rabnaa inaan taageerno qoyskeena. Ma rabno wax kale. Waxaa naga go'an inaan sii wadno shaqo joojinta. Kani waa qandaraaskeena afaraad oo ilaa iyo hadda waxaan marwalba ku dhammeysanay sidii 'ZBBAN uu doonayay, ma aanan helin waxaan dooneynay. Hadday horay u bixiyeen xuquuqdeena, tirooyinkaan maanta laga hadli maayo. Qandaraaska 4 wuxuu aruurinayaa dalabkeena. Waxaan raali gelin ka siinaynaa dadka Izmir, maanaan dooneynin inaan sameyno shaqo joojintan, laakiin waxaan dooneynaa inaan taageerno qoyskeena. Waxaan rabnaa inaan ku noolaano nolol hagaagsan. Noo ogolow iyaga inay na fahmaan oo na garab istaagaan.\nQorshayaasha maamul ee IZBAN waa la ilaaliyay '\nKerem Özgür, farsamayaqaanka dayactirka gawaarida oo doonaya qabyo qoraalka heshiiska wadajirka in loo aqbalo si la mid ah, ayaa yiri: "Cimiladu way qabow tahay, roob ayaa diidaya laakiin midnimada shaqo joojinta ayaa naga wada dhigeysa. Taageero fara badan oo laga helo muwaadiniinta. Shaqaale fara badan ayaa yiri waxaan howlgab aheyn. 10 9 ee Izmir waxay u egtahay mid togan. Maamulka IZBAN ayaa mas'uul ka ah shaqo joojinta. Tirooyinka uu sharaxay İZBAN ma jiraan. Malaha, waxay ku muujiyaan kharashkooda sidii kharashaadka shaqaalaha toZBAN. Maamulka IZBAN wuxuu dadka u jiidayaa nacaybka iyo nacaybka noo qabo, laakiin qorshayaashaas lama ilaalin. Dadku aakhirka waxay kibis u keenaan gurigaaga halkan, aynu dilno sababta aan u joogsanay. Dhamaanteen waxaan qabnaa dhibaatooyin dhaqaale. Dhamaanteen waxaan leenahay deyn. Waxaan fulinay heshiiskan wadajirka ah shan ama lix bilood. Aan oggolaanno in dadka reer Izmir aysan wax dhibaato ah la imaan doonin laakiin kama dhammaaneyno wixii aan rabno.\nTAAGEERADA METRO SHAQAALAHA SI AY UU SHAQEEYAAN SHAQAALAHA\nTaageerayaasha ugu weyn ee shaqaalaha İZBAN waa İzmir Metro shaqaale kuwaas oo xubno ka ah Railway-İş, kuwaas oo aan kaligood ka tagin tan iyo maalintii ugu horraysay. Shaqaalaha Izmir Metro, oo iyagu ku guda jira dhexdhexaadinta heshiisyada wadajirka ah, ayaa sheegaya in ku guuleysiga İZBAN shaqaalaha ay saameyn xun ku yeelan doonto qandaraasyadooda. Celel Dagasan, Madaxa Wakiilka Izmir Metro Workplace, wuxuu cadeeyay inay ku noolyihiin khadka gaajada wuxuuna yidhi, zaman Majirto wax shaqo ah oo laga shaqeeyo marka shuruudahan aan la saxixin. Waxaan u halgamaa xuquuqda iyo rootida mustaqbalkeena iyo carruurteenna. Bayaanka loo shaqeeyaha iyo macluumaadka la siinayo saxaafadda ma ahan kuwo dhab ah. Kama codsanayno loo shaqeeyaha tirada dadka waaweyn ee lagu buun-buuniyay saxaafadda. xuquuqda shaqaalaha ee Turkey lagu faa'idaysto. Shaqaaluhu waxay sii wadaan halganka shaqaalaha. Ha la aqbalo dalabkeena sida ugu dhaqsaha badan ”.\nMashruuca 35 Izmir 35 waxaa lagu fuliyaa go'aan\nMadaxwaynaha Nuhooglu wuxuu go'aansaday inuu ilaaliyo Haydarpaşa iyo agagaarkiisa\nWasiirka Arimaha Dibada Joorjiyaanka Kvirikashvili oo kahadlay mashruuca tareenka ee BTK…\nKocaoğlu oo ku booriyay shaqaalaha IZBAN in ay weeraraan\nWasiirka Binali Yildirim, Erzincan-Mus ayaa sheegay in aysan jirin shaqo tareen oo xawaare sare leh\nHeshiiska gorgortanka ee IZBAN


Gabar Jaceyl Beerka Looga Soo Riday Oo Aqristayaasha Shums Talo Ka Dooneysa , Bakhiil Ha Noqon - Galmada.net\nHiddo Waaa gabar soomaaliyeed kana mid ah dhalin yarada haatan so hana qaadey kuna nool qurbaha waxa aay aheed markii ugu horeeysey oo aay jaclaato wiil soomaaliyeed waxuuna ahaa jaceyl ugub ah aadna u tayeeysan had iyo jeerna lahaa farxad iyo damaashaad midba mid kale aad buu ugu qanacsanaa una jeclaa.\nHiddo ayada ayuu ku hormarey jaceylka oo sida aay inoo sheegtey waxa aay la kulantey wiil soomaaliyeed oo aay ku tilmaamtey qorax soo baxeeyso iyo qaansadii rooobaadka, waxa aya inoo sheegtey inuu ahaa axad ku hodan ahaa dabeecad iyo waliba dulqaad, waxa aayna raacisey waxuu ahaa wiil dabooli karey dhamaan xumaanta wiilasha kale ee soomaaliyeed,ayadoo ugu danbeeyntiina ku soo hadal koobtey dhabtii waa jeclaa.\nHadaba sida aay hido inoo sheegtey waxa aay bandhigatay jaceylkeedii ugubka ahaa oo aay u qaadey wiilkaa soomaaliyeed ayadoo u haraad qabtey in uu codsigeeda iyo araajigeeda aqbalo si aay u libin gaadho u hesho una hanato wiilka aay sidaa iyo si kasii badanba u amaantey,tallow maxuu ugu jawaabi doonaa codsigeeda.?\nWiilkii oo loo marey wadooyin fara badan sidii loo soo xero galin lahaa loogana dhaadhacsiin lahaa jaceylka loo qabo ugu danbeytii waa lagu guuleeystey oo waxa uu ahaa shaqsi aqbalay codsigii hido oo waliba kal iyo laab gacma iyo gacma furan kusoo dhaweeyey,taasina waxa aay run ka dhigtey jaceylki ugubka aha ee hodan.\nShaki kuma jiro in qof kasta oo inaga mid ahi garan karo qiimaha iyo macaanida uu leeyahay jaceyl taaba galay laguna guuleeystay helitaankiisa sidaa darteed hido iyo wiilkii waxaa u bilaawdey nolol aan lagu soo koobi Karin qoraal iyo qormo,kaba soo qabo in aay noqdeen lamaahana aduunka ugu sareey ee is jecel.\nWaqtigu waxuu ahaa mid leh leydh caafimaad iyo saxan saxo udgoon oo qof kastaahi heli Karin ilaa iyo hido iyo jaceylkeeda mooyaane,qofba qofka kale waxuu ku muteeystey kalsooni iyo waliba kasbasho aan horey loo arag oo waxaa la isla gaarey heer iyo waqti la,iskugu yeero midba midka kale magaciisi qaato oo waxaaba dhacdo in mid hadii la waayo la waydiin jirey midka kale halka laga heli ama uu haatan jiri karo.\nAqristoow waad dareemi kartaa in qisadaanu aheed mid horaanteedii loo dhidiba aasey daacad iyo wada jir midnimo iyo meel kuwada noolaansho ee ma is weydiisey sababta laguu yidhi walaal ila tali & abaayo Ii tali.\nHido:Waa Maalin aanan ku farxin hadalkii gacaliyaheeyga oo waxa uu iisheegey inuu iga tagi rabo asagoo ka guuri rabo halkii iyo xaafadii aan ku wada nooleeyn asagoo aadi doono mid ka mid ah magaalooyinka kale ee wadanka ana ku wada nooleeyn,runtii hadalkaasi aad buu dhaawacay oo waxaan dareemey bee tiri hido dabeyl iyo duufaano kaligeey iwado hadana waxaan ku qancey hadalkiisa oo ahaa inuu mar kasta iyo meel walbaba isoo booqan doono marnaba uusan iga maqnaan doonin asagoo iisheegey sababta uu iiga tagayana aay aheed inuu sii kororsado aqoontiisa si mustaqbalkeena uusan u noqon mid diif iyo daal dhax maquurta.\nMarkii uu iga tagey ma aanan dareemin cidlo oo had iyo jeer waanu wada hadli jirney wada xariiri jiney mar kastana iska war hayn jirney in kastoo aanu heli jirin muuqaalkiisa hadana waxaan ahaa mid ku qanacsan. Hadaba maxaa kale oo soo kordhi doona marba hadii sidaan lagu kale qanacsan yahay waa su,aale sxb.?\nWiilkii waxa u socdey bey tiri hido dacwo dhankaa iyo yurub ah taas oo maalin maalmaha ka mid ah u soo baxdey oo la soo siiyey Visaha ama dal ku galkii,wuu isoo wacay oo ii sheegey aad iyo aad baanan uga naxay hadalka kasoo yeerey maxaa yeeley marnaba ma aanan dooneeyn inuu bebe geeyga iga fogaado waan ka naxay runtii aad oo weyn,waxuuna ii sheegey inuu ii imaano doono oo aan wax isla wada meel dhigi doono. Wuu ii yimid oo aan wada fariisanay kana munaaqishooney maxaa inoo xal ah maadaama aan kale hayaami doono qofba qofka kale aad buu u dhiira galinayey aad buuna uga xumaa in la kale tago maanta oo kale.!!\nWiilii waxa uu ku yidhi hido: macaanto waxaan rabaa inaan is mahersano oo aan adiga oo xaaskeeyga ah halkaan ka tago sidaana aan nolosha usii anba qaadno hadii aan wada nool nahay oo kaama tagi karo adiga oo aan marwadeeyda aheyn ee bal ka waran arinkaa side baad u aragtaa kalsooni intaa la,ek bey beeri karta.\nHido waxa aya tiri: waan ka naxay oo hadalkaa waxuu igu noqdey mid kadis ah waxaana awoodi waayey in aan wax jawaaba oo deg deg ah ka baxiyo dhowr daqiiqo ayaan aamusnaa markaa baa ku iri aboowe soo ma fiicna inaad isiiso waqti aan ku soo fakaro si aan go,aanka ugu deg degin adoo raali ahaanayo macaane.\nWiilkii wax shaki ama is badal ah kuma ridin hadalkaa ee waxa uu igu yidhi waayahay abayo waan kusugi doonaa ilaa aad isoo jawaab celiso insha allah sidaa baana lag kale tagey oo qofba qofka kale macsalameyey.\nHido taladii ayey jid u weeysey oo tin ilaa iyo cirib waxaa hareyey dhidid iyo gariir waa su,aal aad ula cuslaatey oo aaysan awood u laheyn in aay jawaab ka baxiso bal dadka hala kaashato kaga aqoonta badan arimahaan,waxa aay la sheeko wadaagtey arinteedina u bandhigatay gabar saaxiibteed ah si aya bal uga caawiso waxii jawaab ah oo aay ku dhaanto ama aay meel marin karto culeeyskan ka tan batey hido.!!\nGabadhii Saaxiibta:Waxa aay usheegtey in xili wanaagsan loo soo bandhigey arinkaan ayadoo aad iyo aad ugu amaantey sida kalsoonida leh ee saaxiibteed hido ula soo socodsiisey marxalada aay ku sugan tahay waxa aayna intaa ku dartey in ay ka\nqaadan doonto kaalintii looga baahnaa ee hadaba maxeey tiri tallow.?\nSaaxiibtii waxa aay hido u sheegtey in aaysan dhag jalaq usiin hadalka wiilka ayadoo intaa u raacisey in wiilkani uu yahay shabeel naagood ayadoo gaashaanka u daruurtey inuu mar kasta iyo meel walba uu joogaba yahay shaqsi ku cadow ah hablaha soomaaliyeed doonayana inuu lumiyo ama bur buriyo mustaqbal kaada sidaa darteed hido waxaad wanaagsan inaad haatan ka baxdo badaan oo aadan lumin noloshaada sxb.\nMa runbaa hadalka lagu sheegayo wiilka maxaa aqoon ah oo ka dhaxeey wiilka iyo hido saaxiibkeeda/?\nWaxaa jiro dad beenta aad ugu taqasusey oo gaarey heerka aay maanta saaxiibtaani mareeyso waayo waxa aay xakuntey oo aad u xumeeysey shaqsi aaysan ebed la kulmin in looga sheekeeyo mooyaane mana jirin noloshooda kulan dhax marey iskaba daa barasho iyo waxii la hal maale waxa aayna qeyb ka tahay dadyow fara badan oo usii majo xeeytey sidii aay u kale bur burin lahaayeen lamanayasha soomaaliyeed farxadooda.\nBal aan hido su,aalo maxaa uga baxay hadalkii saaxiibteed mase meel marin doontaa talada saaxiibadeed.?\nHiddo: Haa waa meel mariyey oo saaxiibteey aad baan u aaminsanaa uguna kalsoonaa hadalkeedana hadal ma dul dhigi jirin waayo waxaan ahaa saaxiib u ah daacad wanaag iyo waxtarkeedana jecel balse ayadu waxa aay aheed mici qaraar badan oo meel kasta dadka ka mudaayo hadalkeedi baan qaatey oo wiilkeii sxbkeey ahaa waxaan ku iri waxa aad isoo bandhigtey uma ahi diyaari waxaana tahay qayaanooole ee horteyda dhaaf.\nWiilkii oo aad ula murugoon jawaabta gacalisadiisa ayaa iska safrey oo ka haajirey qaarada Africa halka hido iyo saaxiibteedna dhoolaha ka qoslayeen maadaama aay libin laheen sida aay markaa aaminsanaayeen balse maxaa xigi doono maanta ama bari,mudo intaa la,ek ayaa lagu jiri doonaa farxadaan iyo reyn reyntaan.?\nHido maalmo kooban ka dib waxa aay ogaatey in wax kasta oo loo sheegayey ahaayeen been iyo bar kuma taal waxaana si bareer ah loogu sheegey in la doonayey in laga bur buriyo farxada iyo noloshaaan isku dheeli tiran oo aay dhax maquuraneeyso,lagana guul gaarey ajandaheedi iyo waliba olo oloheedi lagana guleystey.\nWaxaa ku furmey albaabo murugo ah waxaana ku yaraadey hawada waxaan cariiri ku noqdey dhulka baaxada weyn ee rabi sameeyey waa kaligeed iyo murugo aduun,ma garan karto meel aay kala xariirto wiilki aay sida oodhan u xumeeysey mana awoodo in aay adkeeysato oo waa qof nabsi aruursey aduunyadu xuma.\nHido isbuucyo murugo iyo xanuun badnaa kadib waxaa nasiib wanaag loo soo heley meel lagala xariri karo wiilkii sida adareskiisa waxaana loo sheegey iney aay u talaaabo qaado sidii aay wax uga dhaadhacsiin laheed wiilka maadama aay aheed qofka qaladka sameeyey,shaki kuma jiro in aay haatan wax kasta diyaar u tahay balse waxaan la hubin wiilkii iyo waxa uu dhahi doono ama ku jawaabi doono qofba maalinki ayuu baxin doonaa jawaabta ee bal maantana aan ka dhageeysano jawaabta wiilka eek u aadan in dib la,iskugu so labto.\nWiilkii: waxa uu hido usheegey in guursadey markii uu ka quustey waxa la yiraahdo jaceyl sababtuna aay aheed dhibkii aay u geeysatay iyo xanuunkii aay badey,asagoo u sheegey in hido aaysan soo wacin wax fariin ahna usoo dirin oo aaysan gurigiisa aduun bur burin,waxuu intaa u raaciyey inuu heley qof ka masaxdey dhibkii iyo xanuunkii dhamantii uguna badashay dheef iyo dhoolo cadeeysey aadna u jecel yahay xaaskiisa.\nHido oo aaysan u furneen wax jawaab ah ayaa qadka ka baxdey oo mar kale tiiraanyo iyo taah afka furatay aqristoow dulucda sheekada waxa aay tahay in hido wali wiilkii jeceshahay oo aaysan ka maarmi Karin waxaadna ujeedaa hadalka wiilka oo ah inuu ka maarmey jaceyl iyo hidaba sidaa darteed maxaa talaabo ah oo aad kula talin laheed walaashaada hido ? u fiiri dhanka wanaagsan oo walala caawi walaasha hiddo.?\nJawaabtaada waa muhiim sida ugu macquulsan adigoo had iyo jeer ka eegaayo dhanka wanaagsan iyo tubta toosan xal waarana u keeni doona walaasheen soomaaliyeed hadii rabi ka raali noqdana waxaan sugnaaba waa jawaabtaada qiimaha badan.intii ka horeeysana waa saaxiibkiin “WaaSuge” Oo Idin Leh Nabaadiino.\nila Tali: Waxaan rabaa furiin, sabtoo ah sidii hore ma ii jeclo, naago kale ayuuna raadsadaa


Ururka ISIL oo baahiyay muuqaal sarkaal katirsan sirdoonka Russia uu qoorta ka gooyay - Horn Future\nSyria -(Reuters)-Website ka lagu magacaabo( SITE) ee la socda dhaqdhaqaaqyada xagjirka ah ayaa sheegay maanta oo Salaasa ah in ururka ISIL uu baahiyay muuqaal video ah oo uu kasoo muuqday sarkaal ka tirsan sirdoonka Russia oo ay gacanta ku dhigeen xagjirka dalka Syria.\nDhinaca kale wax jawaab ah kama soo bixin wasaaradda difaaca ee Russia iyo waaxda amniga ee Federaalka.\nMuuqaalkan video ga ah oo ku baxay afka-Russia oo socday 12-daqiiqo ah ayaa waxa la faafiyay maanta oo Russia ay u dabaal degaysay sanad-guuradii guushii ay ka gaadhay dagaalkii Nazi ga Germany ay la gashay sanadkii 1945.\nWaxa kasoo muuqday video gan nin ku labisan dhar madow oo jilba-joogga lama-deegaan cidla ah oo ugu baaqaya in basaasiinta kale Russian ka ah ay is-dhiibaan.\nWaxa lagu sheegay faallo maqal ah video gan ka hor intii uunan ku gowricin mindi nin xagjirka ah oo gadhle oo katirsan ururka ISIL taas oo lagu yidhi”waxa uu ka run sheegay doqonkan ballan qaadkii dowladiisa ee ahaa in aynan ka hadhi doonin hadii maxbuus ahaan loo qabsado,”.\nWakaaladda wararka ee Reuters ayaa sheegtay in aynan u suurta galin inay xaqiijiso jiritaanka muuqaalkan la duubay ama aynan cadeeynayn goorta dilkani dhacay.\nCiidamada Russia ayaa waxa ay ku taageeraan hogaamiyaha Syria Bashar al-Assad dagaalka ka dhanka ah kooxaha macaaradka iyo xagjirka isku dayaya inay talada ka ridaan.\nMuuqaalkan video ga ah ayaa waxa lagu soo bandhigaya qaybo tilmaamay saameeynta burburka duqeeymaha Russia ay ku hayso dalka Syria.\nWasaaradda difaaca ee Russia ayaa sheegtay in ku dhawaad 30 askari oo Russian ah lagu dilay Syria tan iyo markii Kremlin ku uu bilaabay hawlgalkiisa Syria bishii September 2015.\n« Erdogan oo ku tilmaamay siyaasadaha Isra’iil ee ku wajahan Falastiinyiinta falal isir takoor ah\t» Indonésie: Le gouverneur de Jakarta condamné à deux ans de prison


Waalidiinta Soomaaliyeed oo Fariin Digniin iyo Dardaaran ah loo diray -\nWaalidiinta Soomaaliyeed oo Fariin Digniin iyo Dardaaran ah loo diray\nWaxaa magaalada Minneapolis ee gobolka Minnesota lagu qabtay barnaamij waalidiinta Soomaaliyeed lagu wacyigelinayo. Barnaamijkan ayaa ka dhacay goobta ganacsiga ee Capital Café.\nBarnaamijkan oo ay soo qaban qaabisay Deeqa Xussen ayaa waxaa marti ku ahaa waalidiin ku midoobay ha’yad loogu magac daro Waalidiinta Nabadda u taagan (Parents for peace).\nBarnaamijkan oo ahaa barnaamij waano, wacyigelin iyo warbixin la isku isweydaarsaday ayaa dhamaan waalidiintii goobta joogtay waxay ka hadleen dhibaatada haysata waalidka ay dhalinyaradoodu ka tageen waddamada Canada iyo Mareykanka ee ku biiray kooxha xag-jirka ah ee dunida ka jira.\nDhamaan shaqsiyaadkii iyo marti sharaftii ka hadlay kulan ayaa iyagu iskugu jiray waalidiin carruurtoodu ay ku biireen kooxaha xag-jirka ah, carruurtaas oo qaar kamid ahi ku dhinteen dagaalada ay u galeen kooxaha xag-jirka ah ama ay hadda ku jiraan xabsi, halka qaar kamid ahi wali aanan la’ogeyn meesha ay nolol iyo dhimisho dunida kaga jiraan.\nHaddaba dadka kulankan ka hadlay oo iyagu intooda badan ahaa waalidiin ajnabi ah ayaa sheegay in ay dhabtahay, dhibaato baaxad weynlehna ah tahay dhalinyaradda ku biira kooxaha xag-jirka ah. Dadkan ayaa jaalliyadda Soomaaliyeed iyo waalidiinta Soomaaliyeed u sheegay in arritani ayna dhallinyaradda Soomaaliyeed oo kali ah ayna ku koobneyn, balse ay tahay musiibo saameysay dhamaan jaalliyaddaha kala duwan ee iyagu ku dhaqan dalka Mareykanka, Wadanka Canada iyo waliba wadamo kale oo ku yaala Afrika iyo Yuruba.\nKulankan ayaa looga hadlay sidii dhalinyaradda loo wacyigelin lahaa, sidii waalidiintu ay u ogaan lahaayeen arrintani in ay tahay dhibaato dhab ah oo jirta iyo sidii loo garab istaagi lahaa qoysaska iyo dhallinyaradda ay dhaleen ee ay arrintani saameeysay.\nArrintan dhalinyaradda Soomaaliyeed ee ku biiraysa ururada xag-jirka ah ee ka dagaalama meelo adduunka ka mid ah ayaa ah mid walaac ku abuurtay bulshada soomaalida, gaar ahaan Soomaalida ku dhaqan gobolka Minnesota, ka dib markii xabsiga la dhigay dhalinyar lagu eedeeyeen in ay ku biirayeen kooxaha Daacish iyo Al-Shabaab.\nDeeqa Xussen oo ah hooyo wiil ay dhashay uu kamid yahay dhallinyaradda loo xiray eedeeyen ah in uu qorsheynayey in uu ku biiro kooxda Daacishka, ayaa iyadu soo qaban-qaabiyay kulankaas. Deeqo oo la hadashay wargeyska Tusmotimes ayaa tidhi, “Ahmiyadda laga lahaa kulanka ayaa ahayd in laga wada hadlo sida ay arrintani u saameysay jaalliyado badan oo ay Soomaalidy kamid tahay”.\nDeeqo oo hadalkii sii wadata ayaa tiri, “Waxaan ognahay in uu jiro walaac badan oo dhinaca jaalliyada Soomaaliyeed ah, marka kulankani wuxuu ahaa mid waalidiinta Soomaaliyeed lagu tusayey in arrintani ay saameysay waalidiinkali oo iyagu aan Soomaali ahayn, iskuguna jira cadaan, madow iyo waliba qaar kmaid ah qoomiyada Hindida”.\nKulankan ayaa waxaa lagu soo gebagabeeyay fariin digniin ah iyo dardaaran ay waalidiinta ajnabiga ahi ay u direen waalidiinta Soomaaliyeed.\nWaalidiinta Nabadda u taagan oo kala ah Melvin Bledsoe, Monica Holley, Deeqa Xussen, Carole Mansfield, Monica Mansfield-Steelman, Pardeep Kaleka, Michelle Walrond, Myriam Nadri iyo David Phillippi ayaa fariintooda digniina ahi ay ahayd in waalidiinta Soomaaliyeed ay ogaadaan in arrintani ay dhabtahay, iyagana ay ku tusaale qaataan.\nDardaaranka loo diray waalidiinta iyo jaalliyadda Soomaaliyeed ayaa ah in lagu dadaalo sidii loo caawin lahaa waalidiinta soomaaliyeed ee carruurtooda la xidhay ama la marin habaabiyey iyo sidii ay bulshadda Soomaaliyeed ee ku dhaqan gobolka Minnesota ay ugu dadaali lahayd badbaadinta carruurteena weerarka lagu yahay.\nKooxda FC Banaadir oo ku guuleysatay Koobka Champions ee Minnesota


Madaxweynaha Federaalka Soomaaliya Farmaajo oo baaq u diray maamulka Somaliland | SAHAN ONLINE\nMadaxweynaha Federaalka Soomaaliya Farmaajo oo baaq u diray maamulka Somaliland\nMUQDISHO – Madaxweynaha Dawladda Federaalka Soomaaliya Maxamed Cabdullaahi Farmaajo ayaa Somaliland ugu baaqay in laga wada shaqeeyo midnimada iyo qaranimada dalka.\nMadaxweyne Farmaajo oo xalay ka qeybgalay munaasabadda 26-kii June ayaa yiri ” Xuska 26-ka June waxaa walaalahayaga Gobolada Waqooyiga, dhalinyaro iyo waayeel, rag iyo dumarba aan ugu baaqayaa inay tahay masuuliyad inoo wada taala inaan dib u hanano qaranimadii iyo midnimadii dalkeena.”\nIyadoo taariikhdeena dhow qaybteeda xanuunka iyo foolxumada leh ay tahay inaan ka gudubno, si aan u gaarno mustaqbal ka wanaagsan kan maanta aanu ku suganahay.”\n57 guuradii, 26-kii June waxay ku beegan tahay anigoo sanadkan ah Madaxweynihii Qaranka, isla-markaana waxaan dib u xusuusanayaa dabaaldegyadii la qabtay doorashadeedii. Dabaaldegyadaas oo ay isugu soo baxeen, ayna soo dhaweeyeen dhalinyaro fara-badan, waayeel, rag iyo dumarba, oo gobol kastoo Soomaaliyeed joogga. Waxay ahayd farriin uu hankeeda aad u weyn yahay, saldhigeeduna uu ahaa nabad, nolol, midnimo iyo cadaalad.”\nMarka munaasabadan waxay tahay mid aad iyo aad noogu weyn ama ugu weyn taariikhdeena, waxaana dadka Soomaaliyeed meel kastoo ay jooggaan ugu hambalyeeynayaa 57 guurada ka soo wareegatay maalintii calanka Soomaaliyeed oo xor ah laga taagey dhul Soomaaliyeed.”\nMadaxweynaha Soomaaliya Maxamed Cabdullaahi Farmaajo ayaa sheegay in maalintaan oo kale ay tahay maalin ku wayn dhammaan shacabka Soomaaliyeed wuxuuna Hambalyo u diray dhammaan umadda Soomaaliyeed Meel kasta oo ay joogaan.


Goormaa La Bilaabayaa Dhismaha Dekeda Magaalada Boosaaso? | puntlandi.com\nShirkadda DP WORLD oo ah shirkad laga leeyahay dalka Isutaga Imaaraatkla Carabka, ayaa dhowaan si rasmi ah u bilaabi doonta balaarinta Dekeda magaalada Boosaaso ee xarunta gobolka Bari, waxaana jiray dib-u-dhacyo horay ugu yimi shaqada ay shirkadu ka bilaabi lahayd Dekeda Boosaaso.\nWarsidaha Puntlandi, ayaa ogaaday inay jiraan shaqaale horu-dhac ah oo ka tirsan shirkadda DP WOLRD, kuwaas oo gaaray magaalada Boosaaso, waxaana la filayaa in Wajiga 1-aad ee dhismaha Dekeda Boosaaso loso afmeero sida ugu dhaqsiyaha badan, xilli ay jiraan burbur meelaha qaar ku yimi, ayna Dekedu baahi wayn u qabto in balaarin lagu sameeyo.\nWaxaa jira dhismayaal ay Dekedu leedahay oo ay dagan yihiin dad shacab ah, kuwaas oo laga sameeyay dhismayaal deegaan ah iyo kuwo ganacsi, waxaana sida ay noo sheegen Madxda Puntland ay doonayaan inay shacabka la kaashadaan sidii loo bannayn lahaa, isla markaana ay muhiim tahay in danta guud laga wada shaqeeyo.\nInkasta oo ay jiraan dhismayaal ay dawladu horay u bannaysay xilliyo kala duwan oo Dekeda dib-u-habayn lagu samaynayay, hadana dhismayaasha la bannayn doono, ayaa noqonaya kuwii ugu balaarnaa ee dawladu ay samayn doonto.\nShirkadda DP WORLD, ayaa horay Puntland uso gaarisiisay lacag dhan Shan Milyan oo Doolar, taasi oo ujeedadeedu ay ahayd in lagu qabto shaqooyin horu-dhac u ah dhismaha Dekeda, gaar ahaan bannaynta dhulka ay leedahay Dekeda Boosaaso, waxaana Wajiga 1-aad ee dhismaha Dekeda ku baxaya lacag dhan Laba Boqol Oo Milyan Oo Doolar.\nMaxaan Ka Naqaana DP WORLD?\nShirkadda DP WORLD oo laga leeyahay wadanka Isutaga Imaaraatka Carabta, ayaa maamusha Dekedo kor u dhaafaya todobaatan, kuwaas oo ku yaala dalal ka badan Afartan wadan oo Caalamka ku yaala.\nDekedaha ay shirkaddu maamusho Qaaradda Afrika, ayaa qaarkood ay ku yaalan wadamada Masar, Jabuuti, Senegal, Al-jeeriya iyo dalal kale.\nShirkaddan ayaa ah shirkadda dhisaysa Dekeda magaalada Berbera, waxaana dhismaha Dekeda Berbera ku baxaya lacag dhan 442 Milyan oo doolar.\nDekeda magaalada Boosaaso ayaa noqon doonta Dekeda Sagaalaad ee shirkaddu ay maamuli doonto Dekeda ku yaala Qaaradda Afrika, waxaana heshiiska Dekeda Boosaaso uu socon doona muddo ku siman Soddon Sano.\nWaxaa Dekeda magaalada Boosaaso la filayaa in haddii ay ka faa’iidaysato fursadan, isla markaana loo fuliyo sida loogu tala galay ay gasho tartan Ganacsi, isla markaana ay hesho fursado Miisaan leh oo Ganacsi.\nWararka ku saabsan Dekeda magaalada Boosaaso iyo Balaarinteeda kala soco Warsidaha Puntlandi.com.


Cayaaryahanka Vincent Enyeama - BBC Somali\nCayaaryahanka Vincent Enyeama\nLaga soo bilaabo markii loo arkay inuu yahay goolhayaha ugu wanaagsan qaaradda Afrika, Vincent Enyeama waxaa hadda sidoo kale loo arkaa inuu ka mid yahay kuwa Yurub ugu wanaagsan.\nSidii uu ugu ciyaaray kooxda Faransiiska ee Lille sanadkii hore waxay xoojisay sumcaddiisa taariikh fiican ayayna u sameysay.\nLaacibkan 32-jirka ah ee reer Nigeria waxaa uu qabtay 11 ciyaarood oo isku xiga oo aan wax gool ah laga dhalin tartanka Ligue 1 qaybtii hore ee xilli-ciyaareedkkii 2013-14.\nGuud ahaan, waxaa uu gaaray 21 kubbadood inuu celiyo xilligii la soo dhaafay – taas oo uusan qaban goolhaye kale oo ka tirsan shanta tartan ee Yurub ugu sarreeya.\nWaxaa uu astaahilay aqoonsi kaddib markii uu bishii May noqday goolhayihii ugu horreeyay ee tartanka French Ligue 1 ay u magacaabaan ciyaartoyga Afrika ee sanadka.\nWaxaa uu ciyaar wanaaggiisii ula sii gudbay tartankii koobka adduunka ee sanadkan lagu qabtay Brazil, isagoo goolal badan badbaadiyay afar ciyaarood – waxaana loo magacaabay goolhayaha 4aad ee ugu fiicnaa tartankaas.\nNumber-ka 1aad ee quruxda badan ayuu aad uga muuqdaa gooshiisa cusub si aad u wanaagsan ayuuna xilligan ku bilaabay, tartanka French Ligue 1 iyo kan Europa League labadaba.\nHaddana waqti badani kama soo wareegin markii wanaagga Enyeama la yareystay –inkastoo weel ballaaran oo billado uga buuxaan.\nWaxaa uu si xiriir ah ugu guulaystay tartanka horyaallada Afrika sannadihii 2003 iyo 2004 oo dalka Nigeria uu u ciyaarayay Enyimba kaddibna waxaa uu wax ka qaaday koobka Israeli league iyo laba koob oo kale oo uu la qaaday kooxda Hapoel Tel Aviv.\nWaxaan kaloo la hilmaami Karin tirada goolasha uu dhaliyay Enyeama oo ah 23 intii uu joogay kooxaha waaweyn ee Israel, oo ay ku jiraan rigooreyaal iyo laadad xor ah.\nGuulaha uu u soo hooyay Hapoel waxay ugu dambaystii soo jiidatay naadiyada dalalka Spain, Portugal, Turkey, Russia iyo Ukraine sanadkii 2011, laakiin waxaa uu ka doortay kooxda Faransiiska ee Lille.\nSi kastaba ha ahaatee, ku wareegiddaasi si fiican uma dhicin waxaana uu markiina ku soo noqday Israel si uu noloshiisa ciyaareed u badbaadiyo August 2012, hase ahaatee markan deyn ayaa lagu siiyay kooxda Maccabi Tel Aviv oo ah mid ay aad isu-neceb yihiin Hapoel.\nImaatinkiisii waxaa lagala hortegay olole nacayb ah oo taageerayaasha Hapoel ay la beegsadeen qoyskiisa iyagoo ka caraysan suurta galnimada inay ka badiso kooxdii ay cadawga ugu weyn isu- ahaayeen.\nMarkii dabaysha cadaawaddu iska degtay, Enyeama waa uu ku bullaalay shaarka kooxda Maccabi.\nWaxaa kaloo uu caddeeyay kaalinta uu waddankiisa ugu jiro maadaama ay ku guulaysteen koobkii qaramada Afrika ee sanadkii 2013 lagu qabtay dalka South Africa waxaana uu ku guulaystay goolhayaha ugu fiican tartankaas.\nGuulo kale ayaa ku xigay isagoo kooxda Maccabi ka caawiyay inay sanadkii 2013 qaaddo koobka Israeli League iyo Cup double.\nGool badbaadin la yaab leh iyo iskala bixin ayaa mar kale uu soo bandhigay tartankii 2013 ee Fifa Confederations Cup ee dalka Brazil lagu qabtay waxayna taasi u soo jiidday in Enyeama ay dib ugu yeerato kooxda Lille.\nSoo noqosho guul leh ayay u ahayd goolhayaha waaya-aragga ah, oo gaaray heerkii ugu sarreeyay taariikh ciyaareedkiisa.\nIsagoo noqday Nigerian-kii ugu horreeyay ee k u guulaysta abaalgudka Marc-Vivien Foe ee waddanka Faransiiska, Enyeama waxaa kaloo uu noqon karayaa goolhayihii ugu horreeyay ee ku guulaysta abaalgudka BBC ee ciyaartoyga Afrika ee sanadka.


Ahlu-Sunna oo maxkamadeyneysa shan wariye!! - Caasimada Online\nHome Warar Ahlu-Sunna oo maxkamadeyneysa shan wariye!!\nAhlu-Sunna oo maxkamadeyneysa shan wariye!!\nDhuusomareeb (Caasimada Online) – Ururka Ahlu Sunna ayaa waxa ay ka hadleen xariga ciidankooda ay u geysteen shan suxufi oo ka howlgalaysay Magaalada Dhuusamareeb ee xarunta Maamulkaasi.\nSarkaal ka tirsan Ururka Ahlu Sunna oo lagu magacaabo Mursal Maxamed Xeefoow ayaa saxaafada u sheegay sababta loo xiray Wariyeyaashaasi inay tahay war ay baahiyeen oo ah banaanbax loogaga soo horjeedo Ahlu Sunna ooka dhacay Dhuusomareeb.\nMursal Maxamed Xeefoow, ayaa sheegay in wariyeyaasha laga doonaayo inay keenaan cadeymo ku saabsan xilliga banaanbax uu dhacay ee Ahlu Sunna looga soo horjeeday.\nUrurada saxafiyiinta ee ka howlgala gobolada dalka ayaa cambaareeyay falka xariga ah ee ay ururka Ahlu Sunna kula kaceen saxafiyiintan\nLabo weriye oo kala ah C/laahi Warsame Rooble iyo Leylo Nuur Cilmi ayaa ku biiray saddex weriye oo xalay xabsiga loo taxaabay kuwaasoo kala ah Maxamed Deeq Cabdi Maxamed oo u shaqeeya Warbaahinta Dowlada SNTV iyo Radio Muqdisho, C/jamaal Macalin Axmed oo u shaqeeya KalsanTV iyo Radio Bar-kulan iyo Bashiir Maxamed Salaad (Bashiir Sanka) oo u wakiil u ahaa Taleefishinka Horn CableTV.\nMursal Xeefow, ayaa ugu dambeyn sheegay iney maxkamad soo taagayaan wariyaasha haddii ay keeni waayaan cadeymo la xiriiro dambiyada loo heysto.


FADEEXO+CADEYN: Wasaarad ka tirsan Xukuumada Somalia oo Qaab Qabiil u Shaqeysa | Codkagalmudug isha Laga Helo Wararka Xaqiiqda\nFADEEXO+CADEYN: Wasaarad ka tirsan Xukuumada Somalia oo Qaab Qabiil u Shaqeysa\nWasaarradda haweenka iyo xuquuqul Insaanka dawladda Soomaaliya ayaa soo bandhigtay shaqaalo qaadasho cusub, hasa yeeshee waxaa la yaab iyo fajac uu dhacay markii foomka buuxinta araaji qabashada lagu arkay, in qofka ay waajib tahay in uu sheego qabiilkiisa, qabiil hoosaadkiisa, iyo jufada ugu dambeysa ee uu ka yahay qabiilkaas.\nMa ahayn heer iyo istaandhar Shaqaallaha Soomaalida lagu qaato, tanise waxa ay tahay dhibaato cusub iyo musuq cusub oo wasaaradda haweenka iyo xuquuqul insaanka ay sameynayso.\nXaaladan oo ahayd mid aan hore loo arag oo ugub ku ah shaqo bixinta hay’adda dowladda Federaalka ayaa waxaa si weyn u cambaareeyay dad isugu jira shacab, aqoonyayahanno iyo mas’uuliyiin, waxayna qaarkood ku tilmaameen mid dembi qaran ah.\nLama oga cidda ka dambeysay arrintan oo lagu shaaciyay website-ka wasaaradda haweenka iyo meelo kale, waxaase ay ahayd khaladkii ugu weynaa ee ka dhaca wasiirada da’da yar ee wasaaraddan.\nShaqooyinka waaweyn ee dowladda Federaalka ayaa lagu bixiyaa qaab 4.5 ah, waana arrin hadda lagu heysto inay raacdo wasaaradda Arrimaha dibadda oo mooshin ahaan loo geeyay Baarlamaanka, laakiin waxay ahayd arrin si hoose loo xaliyo ee ma ahayn mid la sharciyeeyo.\nHoos Ka Akhriso Foomka rasmiga ah ee ay wasaaradda soo bandhigtay


Hooya Soomaaliyeed oo war naxdin leh ka soo sheegtay Hindiya\nHome » WARARKA MAANTA » Hooya Soomaaliyeed oo war naxdin leh ka soo sheegtay Hindiya\tHooya Soomaaliyeed oo war naxdin leh ka soo sheegtay Hindiya\n18/05/2017\t1,014 Views Khadra Cabdinuur, oo ka mida ehellada dhallinyaro Soomaaliyeed oo ku jira xabsiyada dalka Hindiya, ayaa waxa ay ka sheekaysay wixii ay soo aragtay ka dib booqasho ay dalkaas ku tagtay.\nKhadra, oo warbaahinta gudaha la hadlaysay, ayaa waxa ay ka deyrisay xaaladda maxaabiista Soomaaliyeed ee ku jirta xabsiyada Hindiya, kuwaas sugaya xukunno dil noqon kara.\nWaxa ay dhaliishay safaaradda Soomaalida ee dalka Hindiya, oo ay ku tilmaantay mid aan ka warqabin xaaladda maxaabiista Soomaalida, waxaana ay dowladda Soomaaliya ka codsatay in laga soo wardoono dhallinyarada halkaas ku xiran.\nDhallinyaradan ayaa mar hore waxaa lagu xukumay dil; balse dadaal ay sameeyeen qaar ka mid ah jaaliyadda Soomaalida ayaa lagu suurtageliyay in la baajiyo fulinta xukunka lagu riday.\nKhadra, ayaa sheegtay in 25-ka bishan May ay mar kale furmi doonto maxkamadda lagu qaadayo dacwadda loo heysto dhallinyaradan, taas oo laga yaabo in markan ay xukunkii ugu dambeeyay ku riddo dhallinyarada.\nUgu dambeyn, haweenaydan ayaa waxa ay dowladda Soomaaliya ka codsatay in ay wefdi u soo dirto la-socoshada maxkamadda dhawaan furmaysa, si ay dhallinyaradu u helaan dad iyaga metela oo xaqooda soo dhiciya.\nDhallinyaradan ayaa -badankooda- waxa ay ku eedeysan yihiin dembiyo la xiriira burcadbadeednimo, waxaana ay xabsiyada Hindiya ku jiraan muddo badan, oo ay xukunnadooda sugayeen.\nPrevious: Xog muhiima: Soomaalilan oo rejo cusub ay u muuqatay\nNext: War deg deg ah: Ciidan Gadoodsan oo goordhaw la wareegay xarunta wasaaradda gaashaandhigga


Umul-raaca Hooyooyinka: Waa dhibaato laga baaqsan karo - MSF Gudaha Soomaaliya- Helitaanka daryeel Caafimaad\n©MSF Hooyo iyo cangeed\nMédecins Sans Frontières ayaa soo bandhigeysa hababka caafimaad ee lagu baajin karo geerida hooyooyinka ee timaadda marka ay dhibaatooyinka bani’aadamnimadu jiraan\nSydney, 8 Maarso 2012: Munaasabadda Maalinta Haweenka Adduunka daraaddeed ayaa ururka\nbani’aadamnimada ee caafimaadka ee caalamiga ah, Médecins Sans Frontières (MSF) waxaa uu hoosta ka xarriiqayaa xaqiiqada ah in haween aad u tiro badan ay weli dhimanayaan geeri laga baaqsan karey taas oo ah umul-raaca hooyooyinka.\nWaraaqda warbixinta ee MSF, “Umul-raaca Hooyooyinka: Waa dhibaatooyin laga baaqsan karo” ayaa faahfaahineysa sida\nmarka daryeelka degdegga ah ee uurreyda iyo umulaha la siiyo haweenka ay haystaan dhibaatooyinka degdeg ah iyo kuwo dabadheer oo bani’aadamnimada ay saameyn toos ah ku yeelan karto ayna badbaadin karto nafta haweenka.\nKa dib markii ay sanado ballaarineysey barnaamijyadeeda ay wax uga qabaneyso baahiyaha haweenka uurka leh, ayaa MSF waxaa ay hadda dooneysaa in ay dareenka dadka ku soo jeediso sida uu u yar yahay daryeelka uurreyda iyo umulaha ee lagu bixiyo meelaha ay dhibaatooyinku ka jiraan. Waraaqda ayaa eegeysa xaaladda haweenka uurka leh ee 12 dal oo ay MSF ka shaqeyso, dalalkaas oo ay ka mid yihiin Pakistan, Soomaaliya, Koonfurta Suudaan iyo Haiti, waxaana ay muujineysaa sida loogu baahan yahay gargaarka caafimaadka ee degdegga ah, gaar ahaan marka uurka ay weheliyaan dhibaatooyin/cudurro kale.\n“Waxaan ogsoonnahay in toban iyo shan boqolkiiba dhammaan haweenka uurka leh ee guud ahaan dunida ay la soo gudboonaadaan\ndhibaatooyin/cudurro dheeri ah,” ayaa ay tiri Kara Blackburn, oo ah La-taliyaha Caafimaadka Haweenka ee MSF. “Haweenkan waxaa ay u baahan yihiin in ay helaan daryeelka uurreyda iyo umulaha ee degdegga ah oo ah mid tayo leh haddii ay ku nool yihiin Sydney, Port-au-Prince ama Muqdishu – xaqiiqada jirtana waa mid keliya haddii la joogo cusbitaal casri ah oo magaalo caalami ah ku yaalla ama meel uu\niskahorimaad ka jiro, xero qaxooti ama haddii la hoos fadhiyo bac fidsan ka dib markii uu dhacay dhul-gariir wax burburiya.”\nMaalin kasta, qiyaastii 1000 haween ah ayaa umul-raaca ama u dhinta dhibaato/cudur la xiriira uurka. Haseyeeshee, marka gacan laga helo umulisooyin xirfad leh, oo la helo dawooyinka iyo qalabka loo baahan yahay, ayaa nafta haweenka iyo tan ilmahooda\ndhasha ah la badbaadin karaa.\nMarka uu ilmuhu dhalanayo waa waqtiga ugu muhiimsan ee la badbaadin karo nafta hooyada iyo ilmaha dhalanaya, iyada oo badi geerida hooyooyinku ay dhacdo ka hor inta aaney dhalin, marka ay dhaleyso iyo ka dib marka ay dhasho, taas oo badanaaba ay sababaan\ndhibaatooyin aan la sii saadaalin karin. Maaddaama ay tahay urur caafimaad oo hawlaha degdegga ah ka shaqeeya, MSF waxaa ay ku dadaaleysaa in ay saameynta ugu weyn uguna degdeg badan ku lahaato yareynta geerida hooyada ee dhacda marka ay jiraan dhibaatooyin bani’aadamnimo, waxaana ay si weyn u maalgelisey kobcinta kartideeda farsamo iyo tan adeeg si ay u bixiso daryeelka degdegga ah ee\nuurreyda iyo umulaha oo lacag la’aan ah, nafna lagu badbaadiyo.\n“Waa masiibo taagan in aan weli arkeyno haween badan oo umul-raacaya, annaga oo og in daryeel tayo leh oo la bixiyo marka ay hooyadu umuleyso uu saameyn toos ah yeelan karo,” ayaa ay hadalkeeda ku sii dartey Kara Blackburn. “Waa in aan mar kasta xusuusnaanaa in umul-raacu yahay geeri laga baaqsan karo.”\nMSF waxaa ay daryeelka uurreyda iyo umulaha ku bixisaa ku dhowaad 30 dal. Sanadkii 2010kii, shaqaalaha MSF waxaa ay ka umuliyeen hooyooyin dhaley carruur ka badan 150,000.\nSi aad wareysi ula yeelato af-hayeennada MSF ee caafimaadka haweenka, fadlan Maimouna Jallow kala soo xiriir msf-nairobi-press@msf.org; +254 (0) 722 513 981\nSi aad u akhriso warbixinta: International Women\_’s Day 2012 Maternal Death: The avoidable crisis\nFarriin ku socota saxaafadda: Fiidiyow-Duuban iyo sawirro ku saabsan hawlaha daryeelka caafimaadka hooyada ee MSF waa la helayaa


Imaaraadka Carabta Oo Raalli-gelin Ka Dalbaday Dawladda Soomaaliya – somalilandtoday.com\nImaaraadka Carabta Oo Raalli-gelin Ka Dalbaday Dawladda Soomaaliya\n(SLT-Hargeysa)-Dowladda Imaaraadka Carabta ayaa ugu baaqday dowladda Federaalka ah ee Soomaaliya in ay raalli gelin ka bixiso go’aankii dowladda Soomaaliya ay kula wareegtay lacag $9Milyan gaadheysay oo lagu qabtay garoonka Muqdisho.\nWasiiru dowlaha wasaaradda arrimaha dibadda dalka Imaaraadka Carabta Anwar Gargash oo ka hadlayay xarunta Cilmi baadhista ee Policy Exchange ee magaalada London ayaa sheegay in Imaaraadka aysan sameyn wax qalad ah hayeeshee lagu xadgudbay.\nWaxaa uu sheegay in dowladda Imaaraadka ay raalli gelin uga fadhido dowladda Soomaaliya oo uu sheegay in ay si sharci darro ah kula wareegtay lacagta dowladda Imaaraadka ee ku socotay xarumaha Imaaraadka ee Muqdisho.\nAnwar ayaa sheegay in hadda ay socdaan dedaallo dhex dhexaadineed oo lagu doonayo in xiriirka labada dal lagu soo celiyo.\nMa uusan sheegin cidda dhexdhexaadintaas wadda, waxaase uu sheegay in Imaaraadka ay sii wadeyso dadaalkeeda la xiriira in nabad lagu soo dabbaalo marin biyoodka Badda cas iyo Badweynta Hindiya.\nBishii April ee la soo dhaafay ayuu xumaaday xiriirka Soomaaliya iyo Imaaraadka kaddib markii Dowladda Soomaaliya ay la wareegtay lacag saarneyd Diyaarad ay leedahay Imaaraadka oo soo caga dhigatay Garoonka Muqdisho.\nImaaraadka waxaa uu sheegay in lacagtaas ay ugu talagaleen Ciidamada Soomaaliya ee ay iyaga tababarayeen,waxaana kaddib xigtay in Howlihii shaqo ee Imaaraadka ka waday Soomaaliya joojiyay.


Wararka Maanta: Sabti, Jan 16, 2021-Guddigii Puntland u xilsaartay kasoo talo bixinta dhibaatada lacagta shilin Soomaaliga oo go'aamo culus soo saaray\nGuddiga oo shir jaraa’id ku qabtay Garowe ayaa soo saaray 12 qodob oo u arkaan inay soo celinayaan kalsoonadii lacagta shilin Soomaaliga, kadib markii ay u kuur galeen waxyaabaha sababay in shilin Soomaaliga la qaadan waayo.\nGuddiga ayaa soo saaray in la xareeyo shilin Soomaali lagu qiimeeyay ku dhawaad 5 milyan oo dollar, si loo yareeyo xadiga shilin Soomaaliga ku jira suuqyada Puntland, waxaana lacagtaan lagu xarayndoonaa bankiga dhexe ee Puntland, waxaana iska kaashanaya maamulka iyo ganacsatada.\nGuddiga ayaa go’aamiyay in 20% shilin Soomaali lagu qaado canshuurta dekeda Bosaso. Sidoo kale waxaa la fasaxay lacagihii taleefoonada la iskugu diri jiray ee horay loogu jaangooyay in aan la isku diri karin hal dollar iyo wax kayar.\nPuntland ayaa tallaabo ka qaadidoonta cid kasta oo ku xad gudubta go'aamadan, waxaana sidoo kale sariflayaasha lagu amray in shati qaataan.


RASMI: Goolhaye Willy Caballero oo heshiiska u kordhiyey Kooxdiisa Chelsea – Gool FM\nRASMI: Goolhaye Willy Caballero oo heshiiska u kordhiyey Kooxdiisa Chelsea\n(London) 22 Maajo 2019. Willy Caballero ayaa ogolaaday inuu sii joogo Chelsea xilli ciyaareedka soo socda ee 2019/20, kaddib markii uu kooxda Blues qalinka ugu duugay maanta heshiis hal sano ah.\nGoolhayahan ayaa Chelsea kaga soo biiray kooxda Manchester City, iyagoo beeca xorta ah ku soo qaatay bishii July ee sanadii 2017-kii, tan iyo markaas waxa uu kooxda u saftay 22 kulan, 10 ka mid ah kulamadaas ayuuna shabaqiisa gool ka ilaashaday.\nBayaan ay soo saartay Blues oo lagu qoray website-ka rasmiga ah ee kooxda ayaa u dhignaa: “Willy Caballero waxa uu saxiixay heshiis kordhin uu Chelsea kula sii joogayo xilli ciyaareedka soo socda ee 2019/20.”\n“Xilli ciyaareedkan xiddiga reer Argentine waxa uu ciyaaray sagaal kulan, waxaana loo diiwaan geliyey inuu shan kulan shabaqiisa gool ka ilaashaday, kulamadaas oo ay ku jiraan kii Premier League ee aan guusha Tottenham kaga gaarnay Bridge iyo barbarihii dhowaan aan la galnay Leicester.”\nXiddig ka tirsan kooxda Arsenal oo Chelsea ka caawiyey saxiixa Christian Pulisic!!\nRASMI: Laacibkii ay wada doonayeen kooxaha waa weyn ee Premier League, Julian Brandt oo ku biiray Borussia Dortmund


Waa kuma hoggaamiyaha Afrikanka ah ee loo maxkamadaynayo dilka xaaskiisii | Berberanews.com\nHome WARARKA Waa kuma hoggaamiyaha Afrikanka ah ee loo maxkamadaynayo dilka xaaskiisii\nBooliska dalka Lesotho ayaa sheegay in ra’iisul wasaaraha dalkaas, Thomas Thabane, oo da’diisu ay tahay 80 sano jir maanta loo maxkamadeyn doona dilka xaaskiisi hore, Lipolelo Thabane.\nInkastoo uusan Mr Thabane ka hadlin eedeymaha loo soo jeediyay ayaa haddana waxaa uu ku dhawaaqay in uu xilka ka degayo bisha July ee sanadkan, isagoo sheegay inuu hawlgab noqonayo.\nXaaska uu haatan qabo ayaa sidoo kale dhawaan lagu so eedeeyay inay dishay xaaskii lala qabay. Waxa uu noqonayaa hogaamiyihii ugu horreeyay ee Afrikana ah ee lagu eedeeyo inay ku lug lahaa dil isagoo xafiiska haya.\nLipolelo, oo 58 jir ahayd ayaa toogasho lagu dilay laba maalin kahor doorashadii 2017, kahor inta uusan Thabane noqon ra’iisul wasaare.\nMarkii la dilay xaaskiisa, waxaa uu falkii dhacay ku tilmaamay “axmaqnimo”, balse booliska waxay haatan ku eedeeyeen in uu ku lug lahaa dilka xaaskiisa.\n“Booliska waxay hataan ka shaqeynayaan sidii maanta oo Jimca ah maxkamad loo soo taagi lahaa”, ayay sheegeen booliska Lesotho.\nSidoo kale taliye ku xigeenka booliska Lesotho, Paseka Mokete ayaa isna xaqiijiyay in ra’iisul wasaaraha maxkamad lasoo taagi doona maanta oo ay taariikhdu tahay 21-ka bisha Febraayo.\nMuxuu arrintan ka yiri ra’iisul wasaaraha?\nMr Thabane oo la hadlay warbaahinta Qaranka ee dalkaasi ayaa sheegay in dalkiisa uu ugu adeegay si hufan, xilkana uu ka degi doona bartamaha sanadkan, waxaana uu yiri: “Waxaan ka shaqeeyay Lesotho xasiloon oo nabad ah, da’da aan haatan joogana waxaa muuqto in aan daalay”.\nXisbiga talada haya ayaa ra’iisul wasaaraha u qabtay in kama dambeys uu isku casilo muddo toddobaad ah.\nWaxaa lagu soo warramayaa inay adag tahay in ra’iisul wasaraaha Lesotho uu arintan ka weecdo, waxaana taas ay dalka Lesotho u horseedi doontaa dhibaato dhanka dastuurka ah, maadaama hogaamiye xil haya aanan maxkamad lasoo taagi karin.\nXaaskii hore ee hogaamiyaha Lesotho ayaa la dilay xilli ay kusii jeeday guri ay leeyihiin qoyskooda oo ku yaalla tuulo dhacda duleedka caasimadda Maseru.\nXilliga la dilay waxaa uu khilaaf ku saabsan furriin kala dhaxeeyay ra’iisul wasaare Thabane, waaana xilligaas uu ra’iisul wasaaraha la joogay xaaska uu hataan qabo ee Maesaiah.\nXaaska koowaad ee la dilay ayaa ku guuleysatay in iyada loo aqoonsado haweeneyda koowada ee dalkaas kadib markii maxakamd ay tagtay, arrintaas oo ka hor timid damacii xaaska labaad oo dooneysay in iyada ay noqoto.\nMaesaiah oo ah xaaska hataan u dhexda ra’iisul wasaraaha ayaa Thabane kala qeybgashay xafladda dhaarinta iyadoo tacsida ay taalo.\nMaesaiah oo lagu soo oogay dacwad ah inay iyada dilka ka dambeysay ayaa lagu soo daayay damaanad lacageed, ilaa iyo haddana ma aysan qiranin wax dembi ah.\nPrevious articleFeysal Cali Waraabe: ‘Muuse wuxuu doonayaa xisbiya yaryar oo bilaa sharciya inuu sameysto’\nNext articleWasiirka Diinta oo furay shirkii u horreeyay ee ay yeeshaan Guddida Wacyigelinta iyo la-dagaallanka Mukhaadaraadka Somaliland


Dalalka G20 oo ugu baaqay dalalka Eurozone in ay kor u qaadaan lacagaha sanduuqa badbaadinta ee dalalkaasi. – Radio Daljir\nDalalka G20 oo ugu baaqay dalalka Eurozone in ay kor u qaadaan lacagaha sanduuqa badbaadinta ee dalalkaasi.\nBrussels,Feb 27 – Wasiiradda maaliyadda labaatanka dal ee ugu hodonsan aduunka ee G20 ayaa weydiistay dalalka suuqa aagga Euro in ay lacago badan geliyaan sanduuqa badbaadada ee loogu talagay in lagu kabo dalalka ay soo food saarto dhibaatada dhaqaale ee ka imanaysa dhinaca deymaha.\nWasiiradan dalalka G20 ayaa sheegay,in ay doonayaan in ay lacago samata-bixin ah ku kharashgareeyaan dalalka la daalaa dhacaya dhibaatada deymaha ee ka taagan dalalka suuqa aagga Euro ,laakiin waxa ay tilmaameen in marka hore dalalkaasi looga baahanyahay in ay iyagu kor u qaadan lacagaha ay gelinayaan dhinaca sanduuqa badbaadada.\nDalalka G20 ayaa ku tilmaamay tallaabadan mud muhiim ah , waxana ay balanqaadeen in ay lacago siinayaan sanduuqa lacagta ee caalamiga ah ee IMF.\nHoraantii bishan dalalka suuqa Eurozone ayaa asaasay sanduuqa joogto ah oo dhinaca samata ?bixinta ah ,waxana lacagta sanduuqaasi ay gaadhaysay 500 billion oo euro oo u dhiganta ($673 billion oo dollar ama ?420 billion oo pound ).\nWaxaa isasoo tarayey dareen laga muujinayey in lacagaha sanduuqa samata bixinta aanay ku filnayn marka la eego sidii dalalka aagga eurozone looga badbaadinlahaa dhibaatada dhaqaalaha ee imika ka jirta.\nDalka Giriiga oo ay haysato dhibaatada deymaha ayaa dhowaan meelmariyey qorshaha gunti-giijiska oo la filayo in uu lacago kabid ah kaga halo dalalka aaga Euro iyo sanduuqa lacagta ee caalamiga ah ee IMF.


IOS 15 iyo iPadOS 15: Wax kasta oo aad u baahan tahay inaad ogaato si aad u cusboonaysiiso | Wararka IPhone\nMiguel Hernández | 20/09/2021 18:55 | macruufka, macruufka 15, iPhone, Casharrada iyo buugaagta\nShirkadda Cupertino ayaa ka digtay inta lagu gudajiray Keynote -kii ugu dambeeyay oo ay ka mid yihiin waxyaabo kale oo aan ku aragnay bilowga iPhone -ka cusub ee 13 ee imaanshaha nidaamka hawlgalka mobilada ee labada iPhone iyo iPad labadaba, sida iska cad waxaan ka hadlaynaa macruufka 15 iyo iPadOS 15.\nNoocyadii ugu dambeeyay ee macruufka iyo iPadOS waxay la yimaadaan waxoogaa astaamo cusub ah waxayna hadda diyaar u yihiin inay soo dejiyaan oo rakibaan. Waxaan fursaddan u qaadanaynaa inaan ku xusuusinno muhiimadda ay leedahay in aaladahayaga mar walba la cusbooneysiiyo si loo ilaaliyo asturnaantooda loona ilaaliyo nooc kasta oo furin ah. Haddii aad sugaysay macruufka 15, waa waqtigii la boodin lahaa.\n1 Dhamaan wararka ku jira iOS 15\n1.1 FaceTime iyo SharePlay\n1.2 Safari oo la dayactiray oo muran dhaliyay\n1.3 Khariidadaha iyo cimilada ayaa dib loo habeeyay\n1.4 Habka foojignaanta iyo iftiin caqli leh\n1.5 Warar kale oo yar\n2 Dhammaan wararka ku jira iPadOS 15\n3 Qalab noocee ah ayaa u cusboonaysiin doona macruufka 15 iyo iPadOS15?\n4 Sida loo cusbooneysiiyo iOS 15\nDhamaan wararka ku jira iOS 15\nMarka hore waxaan eegeynaa waxa ay yihiin wararkaasi waxay martigelisaa macruufka 15, nidaam lagu dhaleeceeyay ad lalabinta in uusan ahayn mid ku filan hal -abuurnimo, laakiin noo xaqiijinaya xasillooni badan, amni iyo turxaan bixin.\nFaceTime iyo SharePlay\nMarka laga hadlayo FaceTime, mid ka mid ah waxyaabaha ugu waaweyn ayaa imanaya, Hadda nidaamka wicitaanka fiidiyaha Apple ee adeegsadayaashu aad u qaddariyaan ayaa kuu oggolaanaya inaad dhaqaajiso a qaabka sawirka taas oo khalkhal gelin doonta asalka wicitaanka iyada oo loo marayo software, iyada oo xoogga la saarayo qofka, sida codsiyada kale ee la midka ahi sameeyaan. Intaa waxaa sii dheer, maqalka baaxadda leh waxaa lagu daraa wicitaannada FaceTima, in kasta oo arjiga dhabta ahi weli yahay mid si sax ah loogu yaqaan arrintan.\nAwoodda lagu daro aaladaha tufaax ma aha si aad ugu wacdo xiriirinta.\nQeyb ahaan SharePlay waa nidaam cusub oo noo oggolaan doona inaan la wadaagno waxyaabaha maqalka ah waqtiga dhabta ah sida muusigga Apple Music, taxane ama filimaan ka socda adeegyo xiriir la leh sida Disney +, TikTok iyo Twitch. Sidan, waxaad ku wadaagi kartaa shaashaddaada FaceTime ama waxaad ka faa'iideysan kartaa waxyaabahaan si isku mid ah.\nSafari oo la dayactiray oo muran dhaliyay\nShirkadda Cupertino waxay ku billowday dib -u -habayn ballaaran oo Safari ah taas oo lagu hagaajiyay baasaskii. Hadda waxaa naloo oggolaan doonaa inaan samayno taxane sabbayn oo taxane ah sida ka dhacaysay iPadka. Qaar ka mid ah isbeddeladaan waxaa laga yaabaa inuu doorto adeegsaduhu si uusan u qarin waayo -aragnimada, iyo sidoo kale inuu ku daro khariidado taxane ah iyo gaagaaban.\nCusboonaysiintaan Safari waxay keentay cabashooyin badan oo ka yimid falanqeeyayaasha, sidaa darteed Apple waxay go'aansatay inay dib u habeyn ku sameyso nidaamka iyada oo la marayo betas.\nKhariidadaha iyo cimilada ayaa dib loo habeeyay\nCodsiga Khariidadaha Apple waxay sii wadaan inay ka shaqeeyaan inay xoogaa tartan siiyaan Khariidadaha Google, hadda waxay bixin doontaa xog badan oo mashiinka raadinta ah waxaana lagu darayaa wax ku saabsan haadka iyo tilmaamahooda.\nSi la mid ah barnaamijka cimilada wuxuu ku dari doonaa matalaad garaafyo cusub ku saabsan isbedelka cimilada iyo xaaladaha deegaanka. Nidaamka wargelinta digniinta roobka ayaa sidoo kale dib loo habeeyay.\nHabka foojignaanta iyo iftiin caqli leh\nEl Habka xoojinta Waxay kuu oggolaan doontaa inaad dejiso ogeysiisyada iyo codsiyada si wax ku ool ah si aysan na dhexgalin. Waxay u timaaddaa inay u malayso nooc sare oo faylka ah Ha dhibin hab in isticmaaleyaal badan ay dalbadeen saacadaha dheer ee isgaarsiinta.\nIsticmaalayaasha ayaa awood u yeelan doona inay gacanta ku hagaajiyaan sida ay jecel yihiin ama ku dhegaan shirkadda Cupertino ee hore loo sii diyaariyey. Sidaas si la mid ah, Spotlight ayaa hadda noo oggolaan doonta inaan wax ka raadinno xitaa sawirrada, annagoo isku darayna shaqadii Qoraalka Tooska ah kaas oo turjumi doona qoraalka sawirrada waqtiga dhabta ah, sidoo kale qabsan doona si aan ula wadaagno ama xitaa u nuqulno meel kasta oo aan rabno.\nWarar kale oo yar\nCodsiga Notas wuxuu ku darayaa kartida abuurista summadaha ururrada iyo sheegidda isticmaaleyaasha kale ee ku jira qoraallada.\nCodsiga raadinta ayaa hadda kuu oggolaan doona inaad hesho aaladaha xitaa marka la damiyo.\nTab cusub oo ku jira arjiga Caafimaadka hadda waxay noo oggolaan doontaa inaan xogta la wadaagno kooxda caafimaadka iyo xasiloonida marka shaqada socodku socoto.\nDhammaan wararka ku jira iPadOS 15\nKanaalkayaga YouTube -ka waxaannu si dheer ugu sharraxnay waxa cusub ee iPadOS 15, kuwaas oo, sidaad si fiican u ogtahay, aan waxba ahayn nooc xoogaa ka sii adag oo macruufka 15 ah.\nMarka hore, iPadOS 15 waxay ballaarin doontaa xajmiga iyo shaqeynta qalabka Widgets, iyaga oo geeya shaashadda weyn, sida ka dhacda macruufka 15. Sidaas si la mid ah, nidaamka ururka iyada oo loo marayo maktabadda arjiga laga dhaxlay iPhone waxay sidoo kale u timaaddaa iPad -ka, iyadoo si joogto ah ugu jirta aagga ugu daran ee gaagaaban.\nIsku -darka inta kale sida cusboonaysiinta arjiga Notas sidoo kale waxay yimaadaan iPad -ka, sidaa darteed asal ahaan waxaan yeelan doonnaa war intaas ka badan ama ka yar intii ku jiray IOS 15, dhinac si aad ah u dhaleeceeyay falanqeeyayaasha qaarkood oo wax badan ka filaya nidaamka hawlgalka iPad -ka.\nQalab noocee ah ayaa u cusboonaysiin doona macruufka 15 iyo iPadOS15?\nXaaladda iOS 15 Liisku waa ku dhawaad dhammaad la'aan, marka lagu daro iPhone 13 oo imaan doonta laga bilaabo Sebtember 24 ee soo socota:\nDhinaca kale, iPadOS 15 ayaa imanaya:\nSida loo cusbooneysiiyo iOS 15\nWaxaad dooran kartaa dariiqa dhaqameedka, cusboonaysiinta OTA waxay u baahan doontaa oo keliya tallaabooyinka soo socda:\nFur arjiga goobaha oo taga qaybta Guud.\nGudaha General dooro ikhtiyaar Cusbooneysiinta barnaamijka.\nSii wad soo dejinta oo si otomaatig ah ayey u rakibi doontaa.\nHadaad doorbido waxaad ku rakibi kartaa macruufka 15 gabi ahaanba si nadiif ah si looga fogaado nooc kasta oo khaladaad ah oo looga faa'iidaysto samaynta a dayactirka aad iPhone.\nWaxaad raaci kartaa talaabooyin yaryar oo sahlan oo aan kaaga tagnay maqaalkeena ee Actualidad iPhone oo ku saabsan waxyaabaha cusub. Tani gabi ahaanba waa wax walba oo aad u baahan tahay inaad ka ogaato iOS 15, hadda waa waqtigii la cusbooneysiin lahaa.\nWadada buuxda ee maqaalka: Wararka IPhone » macruufka » macruufka 15 » IOS 15 iyo iPadOS 15 ayaa halkan jooga, tani waa waxa kaliya ee aad u baahan tahay inaad ogaato ka hor intaadan cusboonaysiin\nKa dib markii la cusbooneysiiyay, waxaan ku arkaa buufinta gaduudan goobaha "kaydinta iPhone waxay ku dhowdahay buuxin", laakiin waan siiyaa mana soo gasho, waxay ahaanaysaa sidii hore. Waxaan tirtiray ku dhawaad 50GB, waxaan haystaa boos bannaan. Waxaan dib u bilaabay, oo waxba ma jiraan, weli waa jirtaa oo haddaan jeexjeexo, iima jeedin, mana tagto. Xal kasta oo aan ahayn soo celinta? Mahadsanid\nKa jawaab Medusa


Sidee Bilaabashadu Ugu Camiraan Bilaabistooda Ugaarsiga Alaabta | Martech Zone\nNidaamka daahfurka ee bilowga shirkad kasta waa mid caalami ah: la imaado fikrad aad u fiican, sameyso qaab demo ah si aad u muujisid, soo jiidato maalgashadayaasha qaar ka dibna faa'iido u yeelatid marba haddii aad suuqa ku garaacdo alaab dhameystiran. Dabcan, sida ay warshaduhu isu beddeleen, ayay aaladuhuba u leeyihiin. Ujeeddo kasta oo jiil ah ayaa ah in daaha laga rogo hab cusub oo lagu bilaabi karo indhaha bulshada.\nXilliyadii hore waxay ku tiirsanaayeen iibiyeyaasha albaab-ka-albaab, boostada iyo xayeysiinta TV-ga iyo raadiyaha si ay u soo saaraan wax soo saar. In kasta oo qaar ka mid ah aaladahaas ay weli maanta taagan yihiin, qallooc casri ah ayaa gebi ahaanba loo baahan yahay si bilowga maanta ay u goostaan meel suuq mashquul ah.\nWareysi lala yeeshay Groove's Alex Turnbull, aasaasaha Product Hunt iyo agaasimaha guud Ryan Hoover wuxuu sharraxay falsafadiisa, wuxuu ka soo maray aabihiis: God raadso, oo buuxi\nHoover wuxuu helay dalool weyn wuxuuna la yimid qaab lagu buuxiyo. Goob kulan oo loogu talagalay kuwa leh bilowga mustaqbalka, degelku wuxuu ku tiirsan yahay ereyga afka si loo xoojiyo ama loo wiiqo kiisaska shaqsiga iyadoo loo marayo kor ama hoos u dhac ku yimid isticmaalayaasha. Haddii aad ka heli karto cod bixinno kugu filan si aad uga guurto quudinta soo socota, halkaasoo ay dhammaan bilowgu ka bilaabmaan, waxaad u gudbeysaa bogga hore ee bogga iyo quudinta muuqaalada leh.\nNoocyada kala duwan ee alaabooyinka la bixiyo ayaa ku yaal meel kasta. Farsamooyinka ayaa ku raaxeysan doona telefoonka iyo barnaamijyada moobiilka, halka buugaag iyo waxyaabo kaleba loo heli karo tixgelin. Xitaa waa halkee Ku rar markhaati Cadowgaaga bilaabay sidoo kale. 24 saacadood gudahood markii websaydhku bilaabmay oo garaacaya warbaahinta bulshada, xiisaha ayaa ku qasbay abuuraha inuu dhigo websaydhka ilaa iib ah.\nBoggu wuxuu doorbidaa inuu soo bandhigo bilowga 'cusub' - maahan oo kaliya dadaalada ka imanaya kuwa ugu horreeya ee horumariya, laakiin walxaha si aad ah looga cusbooneysiiyay shirkadaha caanka ah. Waxay sidoo kale u oggolaadaan abuurayaasha waxyaabo aan caan ku ahayn inay soo dhigaan bilowgooda, in kasta oo sheyku uusan farsamo ahaan ku cusbeyn.\nBarnaamijyada dib loo habeeyay waxay kaloo u qalmi karaan in lagu qoro. Haddii aad ka badan tahay qoraa, markaa Hunt Hunt ayaa laga yaabaa inaanay kuu ahayn, maadaama degelku aanu aqbalin maqaallada iyo qoraalada maqaalka. Adeegyada qandaraaska sidoo kale lagama aqbalo goobta.\nWaxaa la caddeeyay inay si qurux badan u guuleysatay, iyadoo ku dhow Taageerayaasha 170,000 on Facebook iyo Twitter illaa bishii May ee la soo dhaafay iyo sideed muuqaal oo Twitter ah.\nWeli waxaad dareemeysaa culeys? Waxaan haynaa talooyin si aan u hubino in khibradaada Hunt ee alaabtu ay tahay mid weyn:\nRaadi Waxyaabo la mid ah\nTani waa ka-boodka tallaabada ugu horreysa ka hor inta aan la qorsheynin wax bilow ah oo ku saabsan Hunt Hubka, gaar ahaan haddii aad tahay boodhadh rookie ah. Qaadashada waqti si aad u baarto oo aad u ogaato sida shirkadaha kale iyo shakhsiyaadka ay shaqadooda ugu suuq geyn jireen, illaa laga gaarayo taglines-ka, waa bar bilow muhiim ah. U fiirso ereyadaas qabashada ah, laakiin ha iloobin sida ay u abuureen bogagga degitaankooda. Cunsur walba waa in la tixgeliyaa ka hor intaadan boodin, sida naftaada oo kale oo aad u tuuraysid halkaas ayaa ku dhammaan doonta musiibo Caqli yeelo.\nMarkii ay shirkaddaydu isku dayday inay ku soo bandhigto Hunt Hubka waxaan ahayn qiyaastii 4-sano jir waana aasaasnay. Waxaan isku daynay intii ugu wanaagsaneyd inaan ku barinno isticmaaleyaasha moobiilkeena DIY dhismaha app wuxuu ahaa adeeg aad u wanaagsan laakiin ugubnimadiisa oo aan ahayn wax gebi ahaanba hormuud noo ah oo aan innagu lahayn daah-furnaan guuleysatay. Marka, qodobka muhiimka ah halkan, waa inaad hubisaa inaad bilaabeysid wax cusub oo aan ahayn wax horeyba loogu dhejiyay Hunt Product ka hor taas oo aan lahayn natiijooyin wanaagsan.\nWay fiicantahay inaad wax ka barato qaladaadkaaga. Way fiicantahay in laga barto qaladaadka dadka kale. Warren Buffett\nJid kale oo loogu talagalay guusha bogga internetka ayaa raadineysa saameyn - dadka ka bixi kara xiisaha bilowga cusub ee hadda lagu dhajiyay barta. Waa heer u ah kuwa ku xiran shirkad riixaysa bilow si ay emayl ugu diraan shaqaalahooda iyaga oo ku riyaaqaya iyaga oo ujeedkoodu yahay kor u qaadista wax soo saarka cusub. Shakhsiyaadka, way fiicantahay in si lamid ah lala sameeyo xubnaha qoyska iyo asxaabta. (Xitaa haddii habaryartaa aysan hanan e-mayl. Cod kasta waa la tiriyaa, xusuusnow.)\nWaxaa jira xuduudo, si kastaba ha noqotee. Ugaarsiga Alaabtu uma ogolaanayo shirkadaha inay si fudud boos uga iibsadaan bogga hoyga. Macno malahan sida laga cabsado diiwaanka raadraaca, wali waa inay kasbadaan darajo sare iyada oo loo marayo kor u qaadista sida qof kasta oo kale.\nXawaare Ku Hay Maskaxda Marka Aad Wax U Abuureyso Goobta\nSi ka duwan websaydhada la midka ah, algorithm Product Hunt waxay kuxirantahay xawaaraha. Isla marka saacadda goobta ay soo gaarto saqda dhexe PST, maalinta cusub ayaa bilaabmaysa waxaana la nadiifinayaa kuwa maalinlaha ah ee cod-bixiyeyaasha ugu sarreeya maalinti hore. Marka, waxay muhiim u tahay kuwa horumariyayaashan inay hubiyaan in wax walba la dejiyey lana diyaariyey mar haddii sheyga la dhajiyo oo aad ku jirto naxariista isticmaaleyaasha. Maaddaama Ugaarsiga Badeecaddu uusan oggolaanayn dib-u-dhigis kiisaska qaarkood mooyee (kor ku xusan), in maalin maalmaha ka mid ah ay go'aamiso in bilowgaagu guuleysto ama guuldareysto.\nFaallooyinka isticmaalaha ayaa loo adeegsan karaa faa iidadaada\nSoosaarayaasha casriga ah iyo nashqadeeyayaasha ayaa adeegsada dib u eegista si ay u xoojiyaan sheyga. Naqshadayaashu waxay u sheegeen sheekooyin ku saabsan sida beta beta ee barnaamijkooda taleefanka loo hagaajiyay iyagoo akhrinaya faallooyinka goobta iyo hagaajinta cayayaanka. Bogga Su'aalaha ee Hunt Product ayaa ku adkaysanaya in barnaamijka dib loo qori karo oo keliya haddii cusboonaysiinta 'wax ku ool' ay yihiin - muhiimad ahaanna muhiimad u leh qaabab cusub halkii aad ka beddeli lahayd halkan ama halkaas. Maamulayaasha bulshada ayaa diidi doona waxyaabaha cusub ee la cusbooneysiiyay, markaa maskaxda ku hay taas.\nTusaalooyinka astaamaha la aqbalay waxay ka shaqeeyaan wadajirka ballaadhinta illaa helitaanka sii kordhaya ee dhufto ee kala duwan, laga yaabee nooc cusub oo mobiil ah oo degel ah. Xitaa astaan cusub ayaa tirinaysa!\nKaliya fiiri Minibox. Barnaamijka fayl-wadaagga ayaa hadda laba sano laga joogaa soo-celintiisii saddexaad, iyadoo noocyo badan oo loogu talagalay dhufto ee kala duwan ka dib markii la bilaabay sidii madal Mac-keliya ah.\nWaqtigaaga si toos ah u bilow hawshaada\nMaamulayaasha websaydhadu waxay hubin doonaan inay si sax ah u diyaarsadaan sheyga bilowgiisa. Sheekooyinka naxdinta leh ee bilowga ah ee aan loo diyaargaroobin kororka taraafikada sababtoo ah dhajinta alaabada ugaarsiga waa wax caadi ah, sida soosaaraha Ship Your Enemies Glitter's oo ay la socoto dan guud.\nHubso in markaad qorsheyneyso inaad wax bilowdo, wax walba ay u dejiyaan sida aad u jeceshahay. Haddii aadan diyaar u ahayn oo aad noqon lahayd isticmaaleyaasha dhibaato ka haysato barnaamijka, u diyaar garow cododyo badan oo hoos u dhigaya oo tilmaamaya cayayaanka iyo xajinta bidix iyo midig. Markaa qaddarka barnaamijka wuxuu ku jiri doonaa gacanta maareeyayaasha bulshada ee bogga markaad email ugu dirto iyaga oo wata nooc la hagaajiyay.\nMaareeyayaashu waxay u baahan yihiin inay wax uun ka ogaadaan wax kasta oo aad qorshaysay ee Nooca 2.0 ah si ay u oggolaadaan in dib loo qoro. Hubso inaad diyaarisay tusaalooyin.\nHa Kalinimadaada Ha Ula Tagin Adigoon La Xiriirin Warbaahinta\nHalyeeyayaasha Hunt Huntada adeegsadayaashu way yaqaanaan bilaabista bilaabista, waxayna leeyihiin xiriiro dhanka warbaahinta ah oo ka caawiya xayeysiinta. Taas macnaheedu maaha inaadan kudayan karin. Ma garaneysaa wax boggaga internetka ama saxafiyiinta wax ka qoray badeecadaadii hore adiga oo leh dib u eegis wanaagsan? Samee emayl si aad uhesho dareenkooda ku saabsan bilaabista cusub oo u dir iyaga maalinta la bilaabayo.\nFariimaha xitaa waa la otomaatikari karaa si waqti yar looga ilaaliyo waxa ay noqon laheyd maalin mashquul badan. Waa hab fudud oo lagu heli karo bilowgaaga cusub hortiisa kubbado badan oo indhaha ah oo leh dabool aad u weyn, oo aad ku heli karto kor u qaadis intaas ka badan.\nFikirka & Waanada\nIn tan oo dhan maskaxda lagu hayo waa wax badan oo laga fiirsado qof walba, iskaba daa badeecada ugaarsiga alaabta. Haddii aad diyaar tahay, wax ka qabashada wax kasta oo isticmaaleyaashu kugu tuuraan waa shay. Ma lagu qasbay in dib loo qoro ka dib markii la bilaabay weyn haywire? Dhib ma leh, aan u sii gudbino cusbooneysiinta maareeyaha bulshada. Diyaar ma u ahayn xiisaha ka weyn wixii la filayay? Cashar la bartay waqtiga soo socda. Si kastaba ha noqotee, dadka isticmaala caqliga waxay wax ka bartaan hiccups iyo qaladaadka si ay uga fiicnaadaan waqtiga soo socda. Waxaa mudan dadaal.\nTusaalooyinkaas, kuwa wanaagsan iyo kuwa xunba, waxay muujinayaan sida ay awood ugu yeelan karto Ugaarsiga Badeecaddu. Soo-saare kasta oo doonaya inuu bilaabo ganacsi wuxuu ku fiicnaan lahaa inuu eego qiimaha ay bixiso goobta. Soosaarid alaab fudud ayaa noqon karta gunta guusha shirkadda. Haddii aad diyaar u tahay oo aad diyaar u tahay inaad tagto, faa'iidooyinka Hunt Product waa adiga oo ku raaxeysta. Nasiib wanaagsan!\nTags: dhismaha appDaahfurkasanduuqaugaarsiga alaabtaBilawga wax soo saarkaugaarsixawaaladahadallacsiinta\nAndrew Gazdecki waa aasaasaha iyo agaasimaha guud Barnaamijyada Caajiska - ka dhigista barnaamijyada moobiilku kuwa la awoodi karo oo u fudud ganacsiyada yaryar. Waxaan nahay wax-is-u-samee iPhone, iPad, Android & HTML5 barnaamij u oggolaanaya ganacsi kasta oo yar inuu isku mar abuuro, wax ka beddelo, oo maamulo barnaamijyada moobiilka iyada oo aan loo baahnayn aqoon barnaamij.\nMartech Zone: Kusoo Dhawaada Daabacaaddayda Cusub ee Martech!


Wax Ka Ogoow Waxyaabaha Sababa Maskax Wareerka - Daryeel Magazine\nWax Ka Ogoow Waxyaabaha Sababa Maskax Wareerka\nWaxa jira fikrado badan oo ku saabsan waxayaalaha sababa maskax wareerka. Arintani waxa ay qayb ka tahay mid waxayaabaha inaga dhiga dadka aan nahay Waxa suurto gal ah in qaarkeen ay dabiiciyyan u fududdahay in uu xanuun xagga maskaxda ahi ku dhacaa, kaas oo ka bilaaban kara dhacdooyin rafaad leh iyo jugo. Arrimaha hoos ku qoran yaa ah sababaha suuro galka ah qaarkood in ay keenaan maskax wareerka. Waxay uu xanuunka maskaxdu ku iman karaa arrimahan midkood uun ama qaarkood oo wada jira: Nolosha qoyska oo adag: Haddii ilmuhu soo koray isaga oo dareemaya in la dayriyay, ama waalidkii ka cabsada, ama la fara xumeeyo waxay dhamaan keeni karaan nabad galyo la’aan iyo khatar uu qofku ugu jiro in uu qaado xanuun maskaxeed. Cabbudhin:\nInta uu ilmuhu yar yahay waxa laga yaabaa in la ciqaabo oo la cabudhiyo waxaba laga yaabaa la ciqaabo haddii uu xanaaqno, qosolno ama uu ooyo.\nDareenada la cabbudhiyo oo aan la soo ban dhigin waxay sababi karaan cadaadis dhaawici kara caafimaadka maskaxeed iyo ka xagga jidhkaba.\nDhacdooyin nololeed ee dhibka baddan Kuwani waxay noqon karaan dhacdooyin jug wayn u gaysta qofka sida saaxiib ama qaraabo dhaw oo dhinta, ama halgan waqti dheer qaata sida haddi qofku yahay dhibbanaha dulmi ama cadaadis.\nSamayska jidhka: Samayskeenu waxa uu raad ku leeyahay maskaxdeenna. Tusaale, haddii aan naxno waxan soo saarnaa dheecaan la yidhaa Adrenaline kasoo ku yimaada waxa loo yaqaanno jawaabta dagaallan ama carar “fight or flight”. Haddii dheecaanka adrenalinta aan loo isticmaalin ficil dhaqdhaqaaq ah, maskaxdeenu waxay noqotaa mid kacsan jirkeennuna mid kakan.\nHiddo sidayaasha (Genes): Kuwani waa habka ay waalidku ugu gudbiyaan carruurtooda calaamadaha muuqaalka ah. Waxa suuro gal ah in hiddaheennu ay raad ku leeyihiin shakhsiyaadkeenna. Waxa jira hiddo sidayaal sababi kara xannuunno xagga muuqaalka ah, sidaas darteed waxa jiri kara hiddo sidayaal inoo nuglayn kara xanuunno maskaxeed\nWaxyaabaha Sababa Caado Wareerka Dumarka Cuntooyinka Sababa Cudurka Kansarka Ee ay Tahay Inaad Ka Fogaato Waxyaabaha Keeno Illowshaha Badan Waxyaabaha Keena Warwarka & Walaaca (Stress)


Tirintii 5 SOM - Daahirkii Xerada - Markaasaa Rabbigu - Bible Gateway\n5 Markaasaa Rabbigu Muuse la hadlay oo wuxuu ku yidhi, 2 Waxaad reer binu Israa'iil amar ku tidhaahdaa, Xerada ka saara mid kasta oo baras qaba, iyo mid kasta oo dheecaan ka dareera, iyo mid kasta oo meyd ku nijaasoobay. 3 Oo waa inaad rag iyo dumarba bixisaan, oo aad xerada dibaddeeda geeysaan si aanay u nijaasayn xeradooda aan anigu dhex deggan ahay. 4 Oo reer binu Israa'iilna sidaasay yeeleen, oo iyagii xerada dibaddeeday geeyeen, oo sidii Rabbigu Muuse kula hadlay ayaa reer binu Israa'iil yeeleen.\n5 Oo haddana ayaa Rabbigu Muuse la hadlay oo wuxuu ku yidhi, 6 Reer binu Israa'iil la hadal oo waxaad ku tidhaahdaa, Haddii nin ama naagu ay galaan dembi ay dadku galaan, oo ay Rabbiga ku xadgudbaan, oo ay naftaasu sidaas eed ku lahaato, 7 markaas waa inay qirtaan dembigoodii ay sameeyeen. Oo wixii uu ku xadgudbay waa inuu dhammaan u magdhabaa, oo weliba ku sii daraa shan meelood meesheed, oo siiyaa kii uu ku xadgudbay. 8 Laakiinse ninku hadduusan lahayn xigto xadgudubkii mag laga siiyo, markaas magta xadgudubka ee Rabbiga loo bixiyo waxaa lahaan doona wadaadka; oo weliba waxaa wehliya wanka kafaaraggudka oo isaga aawadiis loogu kafaaro gudo. 9 Oo qurbaan kasta oo sare loo qaado oo ah waxyaalaha quduuska ah oo dhan ee ay reer binu Israa'iil wadaadka u keenaan waa in isagu lahaadaa. 10 Oo nin walba waxyaalihiisa quduuska ah waa in wadaadku lahaadaa, oo wax alla wixii nin wadaadka siiyana isagu waa inuu lahaadaa.\nImtixaamiddii Naagta Aan Aamminka Ahayn\n11 Oo haddana ayaa Rabbigu Muuse la hadlay oo wuxuu ku yidhi, 12 Reer binu Israa'iil la hadal oo waxaad ku tidhaahdaa, Haddii nin naagtiis isaga ka tagto oo ay ku xadgudubto, 13 oo haddii nin kale la jiifsado oo waxaas ninkeedii laga qariyo oo qarsoodi loo haysto, oo ay naagtaasu sidaas ku nijaasowdo, laakiinse markhaati loo waayo iyada, amase aan iyada lagu qaban samayntii, 14 oo markaas haddii masayr ku soo dego ninka oo uu naagtiisa ka masayro oo ay iyadu nijaasowday, amase haddii masayr ku soo dego oo uu naagtiisa ka masayro oo ayan iyadu nijaasoobin, 15 markaas ninku waa inuu naagtiisa wadaadka u keenaa, oo iyada aawadeed qurbaan ugu keenaa eefaah toban meelood loo qaybiyey meeshiis bur shaciir ah. Isagu waa inuusan saliidna ku shubin amase foox saarin, waayo, taasu waxa weeye qurbaankii masayrka, waana qurbaan xusuuseed oo dembiga lagu soo xusuusto. 16 Markaas wadaadku waa inuu iyada soo dhoweeyaa oo Rabbiga hortiisa keenaa. 17 Oo markaas wadaadku waa inuu biyo quduus ah weel dhoobo ah ku qaadaa, oo ciidda taambuugga dhulkiisa taalna waa in wadaadku qaadaa oo biyaha ku shubaa, 18 oo markaas waa in wadaadku naagta keenaa Rabbiga hortiisa, oo naagta timaheeduna ha furfurnaadaan, oo qurbaankii xusuuseedna gacmaheeda ha ku rido, kaasoo ah qurbaankii masayrka. Wadaadkuna gacanta ha ku haysto biyaha qadhaadhka ah oo habaarka kiciyo. 19 Oo markaas wadaadku iyada ha dhaariyo, oo ha ku yidhaahdo naagta, Hadduusan nin kale kula jiifsan, oo aadan nijaaso ku leexan, adoo ninkaaga ka dambayn lahaa, ka xorow biyahan qadhaadhka ah oo habaarka kiciyo, 20 laakiinse haddaad gees u leexatay adigoo ninkaaga ka dambayn lahaa, oo aad markaas nijaasowday, oo haddii nin kale kula jiifsaday ninkaaga mooyaane, 21 markaas wadaadku waa inuu naagta ku dhaariyaa dhaar habaar ah, oo wadaadku naagta ha ku yidhaahdo, Markuu Rabbigu bowdadaada hilib beeliyo oo uu calooshaada barariyo, dadkaaga dhexdiisa ha kaaga dhigo habaar iyo dhaar, 22 oo biyahan habaarka kiciyaa way ku geli doonaan, oo calooshaaday bararin doonaan, bowdadaadana way hilib beelin doonaan. Oo naagtuna waa inay tidhaahdaa, Aamiin, Aamiin. 23 Oo wadaadkiina waa inuu habaarradaas buug ku qoraa, oo uu biyaha qadhaadhka ah ku baabbi'iyaa. 24 Oo waa inuu naagta cabsiiyaa biyaha qadhaadhka ah oo habaarka kiciya, oo biyaha habaarka kiciyaa ayaa iyada geli doona oo qadhaadh bay noqon doonaan. 25 Oo markaas wadaadku waa inuu qurbaankii masayrka naagta gacanteeda ka qaadaa oo Rabbiga hortiisa ku ruxruxaa, oo markaas waa inuu meesha allabariga keenaa. 26 Oo markaas wadaadku waa inuu qaadaa cantoobo muggeed oo qurbaanka xusuuseed ah, oo waa inuu meesha allabariga ku dul gubaa, oo haddana naagta biyaha cabsiiyaa. 27 Oo markuu iyada biyaha cabsiiyo markaas hadday iyadu nijaasowday, oo ay ninkeeda ku xadgudubtay, biyaha habaarka kiciya iyaday geli doonaan oo qadhaadh bay noqon doonaan, oo caloosheedu way barari doontaa oo bowdadeeduna way hilib beeli doontaa; oo naagtu waxay dadkeeda ku dhex ahaan doontaa habaar. 28 Laakiinse naagtu haddaanay nijaasoobin illowse ay daahir tahay, markaas iyadu xor bay ahaanaysaa, wayna uuraysanaysaa. 29 Kanu waa sharciga ku saabsan masayrka haddii naagu iyadoo ninkeeda ka dambayn lahayd ka leexato oo ay nijaasowdo, 30 ama haddii masayr ku soo dego nin, oo uu naagtiisa ka masayro, de markaas waa inuu naagta Rabbiga hor keenaa, oo wadaadku waa inuu iyada sharcigaas oo dhan ku oofiyaa. 31 Oo markaas ninku dembi xor buu ka ahaanayaa, oo naagtaasuna dembigeeda way qaadan doontaa.


Dawladda Somalia Oo Shalay Saxeexday Heshiis Ay Shirkad Maraykan Ahi Shidaal Kaga Sahaminayso Dhul-Badeed Ay Badda Somaliland Ku Jirto | Haatuf Media Network\nDawladda Somalia Oo Shalay Saxeexday Heshiis Ay Shirkad Maraykan Ahi Shidaal Kaga Sahaminayso Dhul-Badeed Ay Badda Somaliland Ku Jirto\nShirkadda SPECTRUM ASA Waxay Dhul-badeed Baaxaddiisu Dhan tahay 28, anabolics 000KM Ku Samaynaysaa Sahan Loo Yaqaan (2D seismic survey)\nMuqdisho, prescription September 5, 2015 (Haatuf/HOL) – Dawladda Soomaaliya ee uu hoggaamiyo Madaxweyne Xasan Sheekh Maxamuud Ayaa shalay qalinka ku duugtay heshiis la it's cool discount viagra online xidhiidha sahamin iyo shidaal qodis oo ay shirkad maraykan laga leeyahay ka bilaabi doonto dalkii la isku odhan jiray Soomaaliya oo ay Somaliland ku jirto. Heshiiskan oo maamulka Xamar ayaa heshiiskan la saxeexday shirkadda loo yaqaano Spectrum ASA, kaas oo ay dowladdu sheegtay inay qayb ka tahay qorshayaasha lagu soo saarayo Shidaalka Somalia.\nWasaaradda Batroolka iyo Macdanta Somalia oo saxeexday hesiiskan ayaa sheegtay inay ku faraxsan tahay inay baahiso in dowladda Somalia ay la gashay heshiis sahmin (Multi-client seismic survey) Shirkadda Spectrum ASA. Heshiiskaasoo lagu sahminayo dhul-badeed baaxaddiisu dhan tahay 28,000 km oo lagu Sameynayo sahanka noociisu yahay 2D (2D seismic survey).\nSahanka intiisa badan Waxaa laga Fulinayaa Dhul-badeed Taasoo Baloogyada (Blocks) ay Dowladdii dhexe ee Somalia hore ugula heshiisay shirkada SHELL si looga abuuro xog joolijiyadeed oo casri ah loona isticmaalay farsamada ugu casrisan ee maanta ka jirta caalamka. Sahanka cusub wuxuu dhameystirayaa xogtii laga uruuriyey 2014, dhulbadeed baaxadiisu dhan tahay 20,000-km. Sahankan oo saamaynaya dhul badeedka dalkan JSL ayaa Soomaaliya ku dooday in uu suuro gelinayo xog ogaal u noqoshada baaxadda shidaal ee ku hoos jira biyaha dalkii Soomaaliya la isku odhan jiray iyada oo laga cabir qaadanayo wadammada shidaalka laga helay ee geeska Afrika.\nHeshiiskan ayaa maamulka Xamar ku andacooday in uu dawladooda u suurto gelianyo xaqiijinta gacan ku hayanta xogta Joolijiyadeed ee dhulkan kaasoo qeexaya in la ogaado awooda shidaal ee ku hoos jira biyaha.\nRa’iisul Wasaaraha Somalia; Cumar C/rashiid ayaa Xidhitaanka Xafladdii Heshiiskan lagu saxeexay hadal ka jeediyey waxaanu yidhi “marka War helo ayaa talo helaa. Sahmintani Waa mid noo Ogolaanaysa in aan gaadhno go’aan fiican, degsanana qorshe fiican.”\nShirkadda Spectrum ASA waxay si caalami ah u Suuq-geyn doontaa Xogta laga Ururiyo sahminta joolijiyadeed si ay shirkadaha caalamiga ah ee shidaalka ugu soo jeeestaan horumarinta iyo soo saarista Shidaalka Somalia. Dhinaca kale Heshiiskan ayaa kusoo beegmaya iyadoo bishii la soo dhaafay ay fadeexad la cheap generic levitra'>cheap generic levitra xidhiidha laaluush kusoo baxday shirkadda Soma Oil & Gas oo laga leeyahay dalka Britain, taasoo hore heshiis noocan oo kale ah ula gashay Dowladda Soomaaliya.\nDhinaca kale dawladda Somaliland oo sanadkii 1991-kii gooni uga istaagtay dalkii la isku odhan jiray Soomaaliya ayaan ilaa hadda wax war ah ka soo saarin sheegashada maamulka Soomaaliya ee ku wajahan biyaha Jamhuuriyadda Somaliland, kaaso o saamayn taban ku yeelan kara xasiloonida iyo degennaanshaha mandaqada.Source:Hubaal.